OVERsized sweaters | DARE 2 WEAR\nPozdrav dragi follower-i! Zapostavila sam vas malo ovih dana, a? Jaooj, počela su predavanja, po ceo dan sam na faxu. Samo nas je četvoro na grupi (?!) u četvrtoj godini! Aaaaa katastrofa! A pošto nas je tako malo, onda se mnogo i očekuje od nas, redovno da dolazimo, aktivnost na vežbama, referati... Stalno mora nešto da se čita pa nemam mnogo vremena za druge stvari.\nElem, kasnim malo sa outfit postovima. Kako je počelo ovo hladno vreme, oblačim prvo (toplo) što stignem tako da nije bilo nekih specijalnih outfita koje bih podelila s vama, osećam da sve više fejlujem s kombinacijama... Ali nadam se da će ovih dana biti neke normalne kombinacije za podeliti. Kako je počelo hladno vreme razmišljam samo o oooogromnim (i toplim :) ) džemperima. Nadam se da će vam sledeća selekcija sličica poslužiti kao inspiracija...\nNataša October 11, 2011 at 10:38 PM\najojjj gde me nadje! :)\nJovana October 11, 2011 at 10:38 PM\nJa volim ogromne džempere, mada me često ,,progutaju'' :(\nUnknown October 11, 2011 at 10:38 PM\nOvo ce biti treca zima kako cu ih nisiti - volim. Udobno i toplo.\nMarina M. October 11, 2011 at 10:38 PM\nSavrseni su... Volim ove koji izgledaju kao da su stari 100 godina :)\nDunja October 11, 2011 at 11:23 PM\nObožavam ovaj trend. Nema ništa lepše od velikog toplog džempera :)\nsugarhoneybaby October 11, 2011 at 11:29 PM\nVolim,posebno one tople i mekane:)\nJelenaR October 11, 2011 at 11:48 PM\nJao svakako su inspirativni,predivni su!!!<3\nFashionAzra October 11, 2011 at 11:56 PM\nsamo neka je toplo :) a s dzempercicima je tesko pogrijesiti :)\nCica October 12, 2011 at 12:19 AM\nJelena MS October 12, 2011 at 12:23 AM\nlove!!ovaj sa druge fotke mi je bas po volji:))\nNevena October 12, 2011 at 12:40 AM\nJa ih obozavam, bas mi treba jedan na pruge :)\nMiss Psycho Cat October 12, 2011 at 12:41 AM\nJa ih obožavam, udobni, mekani, topli, osećaš se ušuškano u njima, divni su :)\nUnknown October 12, 2011 at 1:42 AM\nObožavam ih! Radujem se zimi samo zbog njih, ušuškaš se i milina! :)\nMarija October 12, 2011 at 8:10 AM\nJoj, tako si me lepo zagrejala sa ovim džemperima... :)!\nObožavam ih! Tako su seksi ;)\nfashionmagnolia October 12, 2011 at 9:15 AM\nJa volim ogromne dzempere, sreca jer sad u trudnoci i nemam mnogo izbora..vecina garderobe sto nosim je oversize-muske kosulje, dzempere, maje...\nSlavica | Pickpocket October 12, 2011 at 9:24 AM\nObožavam! Počela sam da kradem čak i tatine džempere...;)\nfashioncookie October 12, 2011 at 9:49 AM\nja sam vec nabavia par...ali nikako ovako jedan mornarski na pruge ;)\nLaura Bray October 12, 2011 at 12:15 PM\nOversized sweaters are one of my winter specialties. So comfy and warm ;)\nAnastasija October 12, 2011 at 5:08 PM\nloove them looove them! Predivni! Divna ti je i nova pozadina!:)\nDragana Daša October 12, 2011 at 5:33 PM\nSamo nam ti budi vredna na faxu :) sa nestrpljenjem iščekujem neki jesenji outfit :)\nMarija - Victima Perfecta October 13, 2011 at 12:17 AM\nPotpisujem text! Hocu da se sva moja garderoba pretvori u velike dzempere jer stvarno ni na sta drugo ne mogu da mislim kad je ovako hladno posle tako divnog leta... :)\nOsma, dvanaesta i trinaesta fotka - favoriti :D\nDubravka Gadžurić October 13, 2011 at 5:59 PM\nne volim baš prevelike, tipa, do kolena a toliko veliki izrez da su ramena gola a ako pokušavaš da se ugreješ, malo je smešno, ali kada su onako taman kako treba, da ne progutaju i još neke divne boje, pa da se fino ušuškaš u njega, e onda može :)\nUnknown October 15, 2011 at 4:16 PM\nobozavam ove XXXXL jumpere....izgledaju tako udobno i toplo...\nKatarina Matijević October 15, 2011 at 4:34 PM\nOvaj bebi roze cupkasti mi je preeesladak!! Naravno YSL prstenje da ne spominjem..to die for! :*\nhiPop October 18, 2011 at 9:36 AM\nUh, pozelim da se gnezdim po ceo dan u jednom ovakvom, toplom chunky knit dzemperu!


PROFESOR GAVRANKAPETANOVIĆ NIJE VRAĆEN NA MEDICINSKI FAKULTET: Ministarstvo obrazovanja poziva se na nepostojeće citate iz zakona | Žurnal | Jedina slobodna teritorija\nPROFESOR GAVRANKAPETANOVIĆ NIJE VRAĆEN NA MEDICINSKI FAKULTET:Ministarstvo obrazovanja poziva se na nepostojeće citate iz zakona\nPROFESOR GAVRANKAPETANOVIĆ NIJE VRAĆEN NA MEDICINSKI FAKULTET: Ministarstvo obrazovanja poziva se na nepostojeće citate iz zakona\nMinistarstvo obrazovanja zakone je tumačilo na vrlo čudan način: čitajući i pozivajući se na ono što u tim zakonima zapravo i – ne piše\nPiše: Branka Mrkić-Radević Objavljeno: 10. studeni 2018. 09:50\nMinistarstvo obrazovanja KS stalo je na stranu dekanese Medicinskog fakulteta u Sarajevu Semre Čavaljuge (i uprave KCUS-a) odlučivši kako je njena odluka o tome da se profesor Ismet Gavrankapetanović ne može vratiti na fakultet – pravilna. Primjer profesora Gavrankapetanovića nije usamljen. Žurnal je više puta pisao o vrlo sličnim slučajevima prakse izbacivanja nepoželjnog kadra iz ove ustanove. No nadležne institucije ovaj put su, čini se, otišle korak dalje.\nKoji zakon čita ministar?\nPrilikom obrazloženja i procjene ove odluke, Ministarstvo obrazovanja zakone je tumačilo na vrlo čudan način: čitajući i pozivajući se na ono što u tim zakonima zapravo – ne piše.\nPoznavaoci situacije znaju da je osnovni problem u slučaju Medicinski fakultet Sarajevo nastojanje da se iz nastave uklone profesori koji više ne rade na Kliničkom centru UNSA. Pritom se pozivaju na nepostojeće citate zakona o tome kako onaj ko predaje na Fakultetu mora raditi i u KCUS-u kao nastavnoj bazi.\nMinistarstvo obrazovanja KS prihvatilo je argument Medicinskog fakulteta u kojem se poziva na član 111. Zakona o zdravstvenoj zaštiti Federacije BiH:\n- …. Zakon o zdravstvenoj zaštiti u Federaciji BiH u članu 111. nedvosmisleno propisuje da nastavu u zdravstvenim ustnovama izvode nastavnici koji su istovremeno i zdravstveni radnici i to u zdravstvenoj ustanovi koja predstavlja nastavnu bazu za fakultet zdravstvenog usmjerenja... Citirani član Zakona postavlja nekoliko uslova koje mora ispunjavati nastavnik koji sudjeluje u izvođenju nastave u zdravstvenoj ustanovi koja predstavlja nastavnu bazu, i to prije svega:\n- …. da je nastavnik zdravstveni radnik u radnom odnosu u zdravstvenoj ustanovi koja predstavlja nastavnu bazu i u kojoj se izvodi nastava.... - pojašnjava se u rješenju Ministarstva obrazovanja.\nAko se analizira član 111. na koji se ministar Kazazović poziva jasno je da ovo što tvrdi u članu 111. jednostavno – ne piše. Žurnalu su to potvrdili i konsultirani pravnici. Član 111. Zakona o zdravstvenoj zaštiti Federacije (Sl. Novine Federacije BiH 46/10) glasi:\n- Nastavnici zdravstveni radnici koji izvode nastavu u zdravstvenim ustanovama za potrebe fakulteta zdravstvenog usmjerenja mogu zasnovati istovremeno radni odnos sa jednom zdravstvenom u stanovom i jednim fakultetom zdravstvenog usmjerenja, na naĉin da u svakoj ustanovi, odnosno fakultetu zdravstvenog usmjerenja obavljaju poslove sa nepunim radnim vremenom, tako da njihovo puno radno vrijeme bude usaglašeno sa radnim vremenom utvrđenim propisima o radu.\nDakle, Zakon nigdje nedvosmisleno ne propisuje, a kako to tvrde u Ministarstvu obrazovanja, da nastavnik mora biti uposlenik KCUS-a, već samo da to može biti.\nKako ovaj i slični sporovi na Medicinskom fakultetu traju već godinama bilo je tu i ranije posla za inspekcijski nadzor i različita rješenja. Interesantno je da se u tim ranijim odlkukama Ministarstvo obrazovanja uglavnom pozivalo na Zakon o visokom obrazovanju, tumačeći upravo suprotno od ove najnovije odluke.\nJedan od primjera: kada je Medicinski fakultet u oktobru 2017. raspisao konkurs za nastavnike dodati su i posebni uslovi: Kandidati moraju dostaviti dokaz da su u radnom odnosu sa KCUS-om. Inspektorat prosvjetne inspekcije u decembru 2017. odlučuje da je ovaj postupak nezakonit i da nastavna baza u KCUS-u ne može biti uslov za angažman na fakultetu:\n- Nije bilo osnova za uvrštavanje posebnih uslova u konkurs.. Fakultetu se naređuje da uslove konkursa uskladi sa Zakonom o visokom obrazovanju KS i Statutom UNSA - rješenje je inspektora.\nFakultet se na ovu odluku žali Ministarstvu obrazovanja. Žalba je odbijena i ministar Elvir Kazazović 23. januara potpisuje rješenje kojim se žalba Fakulteta odbija. Tada, dakle, za ministra Kazazovića, nije bilo pravog osnova da se iz nastave isključe nastavnici koji ne rade u KCUS-u.\nKako za ovaj očiti pravni haos u Ministarsvu obrazovanja nisu mogli sami snositi odgovornost, mišljenje su potražili i od Federalnog ministarstva zdravstva na čelu sa Vjekoslavom Mandićem (HDZ). Iako vlast još nije formirana očito je da se međustranačka saradnja SDA i HDZ-a nastavlja punom parom. Barem u nekim segmentima.\nFederalno ministarstvo zauzelo je stav, navodi se u rješenju, da nastavnici moraju biti uposleni u nastavnoj bazi. Tako su ministri zaključili da bi nastavak angažmana nastavnika koji ne rade u KCUS-u bilo štetno za Fakultet i studente, kao i širu društvenu zajednicu. Dodali bismo - naročito za sujete.\nmedicinski fakultet sarajevosemra čavaljugaministarstvo obrazovanja ks


Kako eterična ulja deluju na kosu? | Lepotica.rs\nKako eterična ulja deluju na kosu?\nBy Redakcija Lepotica.rs | 27.03.2015. 0 Comments\nPostoji mnogo oblika problema sa kosom. Ispucalost krajeva, suvoća vlasi, sklonost prebrzom mašćenju ili sklonost pojačanom opadanju kose, samo su neki u nizu takvih problema. Ipak, ono čime želimo da vas ohrabrimo, jeste činjenica da svaki od navedenih i brojne druge probleme sa kosom, možete rešiti brzo i lako i to uz pomoć eteričnih ulja.\nEvo kako koja vrsta eteričnog ulja deluje na kosu:\nEterično ulje lavande za negu svih tipova kose:\nEterično ulje lavande, efikasno je kao sredstvo za negu svih tipova kose. Ovo ulje, veoma uspešno reguliše meru lučenja sebuma, pa vam kosa zahvaljujući njemu nikada ubrzo nakon pranja neće biti masna i izgledati slepljeno.\nUz to, ovo ulje, sprečava pojavu masne peruti i veoma aktivno neguje kožu glave, pojačava njenu prokrvljenost i samim tim podstiče zdrav i normalan rast kose.\nIstovremeno, eterično ulje lavande deluje pozitivno i na suvu i oštećenu kosu, ubrzavajući njeno obnavljanje.\nEterično ulje kamilice za sjaj i blistavost kose:\nEterično ulje kamilice, vraća i pospešuje sjaj kose. Štiti zdravlje kože glave i eliminiše iritacije vlasišta.\nEterično ulje badema za negu suve, ispucale i oštećene kose:\nEterično ulje badema, odlično je za negu suve, ispucale i oštećene kose. Takvoj kosi, ovo ulje vraća vitalnost i blistavost.\nPored eteričnog ulja badema, isto delovanje na suvu, ispucalu i oštećenu kosu imaju i sledeće vrste eteričnih ulja:\n– Eterično ulje susama,\n– Eterično ulje jojobe,\n– Eterično ulje semena šargarepe,\n– Eterično ulje avokada,\n– Eterično ulje sandalovine.\nEterično ulje ruzmarina za negu kose sklone brzom mašćenju:\nEterično ulje ruzmarina, predstavlja savršeno sredstvo za rešavanje problema brzog mašćenja kose. Nakon samo nekoliko tretmana ovim uljem, kosa počinje znatno sporije da se masti i dolazi do jačanja otpornosti vlasi.\nPored eteričnog ulja ruzmarina, isto delovanje na kosu sklonu brzom mašćenju imaju i sledeće vrste eteričnih ulja:\n– Eterično ulje bosiljka,\n– Eterično ulje limuna,\n– Eterično ulje koštica kajsije,\n– Eterično ulje žalfije.\nEterično ulje kedra protiv opadanja i za brži rast kose:\nEterično ulje kedra, savršeno je kao sredstvo za sprečavanje opadanja kose i kao sredstvo za pospešivanje rasta kose. Ono što je važno reći, jeste da ovu vrstu eteričnog ulja, možete koristiti bez obzira na to da li imate suvu ili masnu kosu. U oba slučaja, eterično ulje kedera će delovati efikasno u sprečavanju opadanja i pospešivanju rasta kose.\nU istu svrhu, možete upotrebiti i sledeće vrste eteričnih ulja:\n– Eterično ulje tamjana,\n– Eterično ulje koštica grožđa.\nEterično ulje čajnog drveta (čajevca) protiv peruti:\nEterično ulje čajnog drveta, može vam poslužiti kao maksimalno efikasno sredstvo protiv peruti.\nU cilju oslobađanja od peruti, možete koristiti i sledeće vrste eteričnih ulja:\n– Eterično ulje nane,\n– Eterično ulje pačulia,\n– Eterično ulje mrče (mirte).\nNa koji način se koriste eterična ulja u svrhu eliminisanja pomenutih problema sa kosom?\nBilo koji problem sa kosom da imate i bilo koje eterično ulje da želite da upotrebite u svrhu rešavanja tog problema, princip korišćenja je isti. Potrebno je da pet do deset kapi odabranog eteričnog ulja utrljate u vlasište ili na vlasi kose (u zavisnosti od svrhe korišćenja eteričnog ulja). Kada to uradite, sačekajte da prođe pola sata do sat vremena, a zatim kosu isperite, operite je i oblikujte.\nUkoliko se radi o drastičnom obliku oštećenja kose, možete upotrebiti i više kapi eteričnog ulja i sačekati da njihovo dejstvo traje tokom čitave noći. U tom slučaju, tek ujutru operite i oblikujte kosu.\nPonavljajte upotrebu odabranog eteričnog ulja dva do tri puta nedeljno i ubrzo ćete primetiti konkretne rezultate.\nŽelimo da napomenemo i to, da ukoliko želite, možete istovremeno kombinovati i po nekoliko različitih vrsta eteričnih ulja. Važno je samo da je njihovo delovanje isto, odnosno da odgovaraju istom tipu problema sa kosom.\nRelated Itemsbrzo mascenje koseetericna uljaispucali krajevikosaopadanje koseprotiv opadanja koserast kosesuva kosa\n← Previous Story Šta je medena voda i kako da je napravite?\nNext Story → Osvežite intezitet boje kose između dva farbanja


Drugim rečima ponašati se recimo odgovorno vodi osećaju da se ponašamo moralno\nDrugim rečima ponašati se recimo odgovorno vodi\nUploaded By jovanstanojkovic\nDrugim rečima, ponašati se , recimo, odgovorno vodi osećaju da se ponašamo moralno, dok ponašanje na logičan, razuman ili kreativan način vodi osećaju kompetenetnosti. Koliko zapravo vrednosti svako od nas stoga ima? Rokič je nastojao da formu liše katalog vrednosti koje bi bio što potpuniji. Na intuitivn im, teorijskim i empirijskim osnovama procenio da je broj vrednosti koje ljudi imaju nije veliki. Osoba verovatno ima stotine stavova o specifičnim objektima i situacijama, ali svega tuce instru mentalnih i nekoliko terminalnih vrednosti. Ukupan broj vrednosti je , drugim rečima, ipak ograničen . Roki č ocenjuje da posto ji više instrumentalnih nego terminalnih vrednosti, a da je opet ukupan broj vrednosti približno jednak ili ograničen biološkim i so cijalnim funkcionisanjem ljudi i njihovim potrebama. Rokič je predložio spisak od 36 vrednosti , sastavljenih od jednakog broja terminalnih i instrumentalnih vrednosti (Tabela 1) . Koristio je ove kategorije razvijajući merni instrument pod nazivom Rokičev a Studija vrednosti (eng. Rokeach Value Survey). Ispitanici rangiraju 18 vrednosti u svakoj listi, od one koja ima najmanje važan značaja kao vodeći principi u životu do onih najvažnijih . Iako RVS predstavlja vrednosti kao apstraktne termine sa kratkim definicijama, rangiranje vrednosti je dovoljno specifično za otkrivanje suptilnih razlika u hijerarhiji vrednosti izmeĎu pojedinaca.


Radončić ostaje na čelu SBB-a, pozvao SDP BiH da predloži kandidata za Predsjedništvo BiH | Kakanj-X\nRadončić ostaje na čelu SBB-a, pozvao SDP BiH da predloži kandidata za Predsjedništvo BiH\nMoja želja je bila da SBB dobije jednog mladog, dinamičnog lidera. Pojavila se jedna vrsta problema unutar članstva SBB-a, da oni još nisu na tu ideju spremni. Došli su zahtjevi da se to ne desi. Moram slušati šta stranka želi, to su ljudi koji su krenuli za mnom, ne mogu ih sada izdati i reći mene to više ne zanima”, kazao je Radončić.\nRadončić je kazao da će do novembra ili u novembru biti održan Kongres SBB gdje će donijeti konačna odluka.\nJa sam preferirao neke ljude, ministra energtike, moj plan je da SBB mora dobiti dva tri jaka politička igrača koja će se eksponirati. Nažalost takva je situacija da su članovi SBB-a previše za mene personalno vezani što nije dobro ni za stranku ni za mene”, kazao je Radončić.\nNa pitanje da li će on biti zajednički kandidat stranaka okupljenih oko Trojke (SDP, NIP, Naša stranka) Radončić je kazao da su bili određeni razgovori, ali da on nije zainteresiran za tu poziciju ali da ostaje u politici.\nSmatra da kandidat treba biti neko koga će se stranke podržati, te da bi bilo dobro ići sa jednim kandidatom za bošnjačkog člana Predsjedništva jer u tom slučaju može pobijediti Bakira Izetbegovića.\nRadončić je istakao kako u tom procesu treba postupati legalistički te da SDP BiH kao najjača opoziciona stranka ima prednost u predlaganju.\nNjih treba sačkati i tu će se desiti prva eliminacija ili komunikacija u smislu da možemo stati iza tog rješenja. Dok oni ne kažu to ime, mi ostali treba da sačekamo”, kazao je predsjednik SBB-a


Čukarički doveo bivšeg đaka Zvezde: "Mančester siti ima plan za Tedića" | Mondo Portal\nCukaricki transfer Milan Savic Crvena zvezda Slobodan Tedic Mancester siti\n3. jul, 23:03\nČukarički doveo bivšeg đaka Zvezde: "Mančester siti ima plan za Tedića" 0 Podeli Podeli na facebook Podeli na twitter Podeli na viber Pošalji na mail\n17.01.2020. / 16:30\nIzvor mondo.rs 17.01.2020. / 16:30\nBeogradski klub počeo aktivnosti u prelaznom roku.\nPosle dve i po nedelje zatišja, Čukarički je počeo da saopštava važne vesti.\n"Brđani" su u petak potvrdili da su potpisali ugovore sa trojicom igrača i da su doveli prvo zimsko pojačanje - ofanzivnog vezistu Milana Savića.\nUroš Luković u istoriji Lige šampiona\nOsim njega, Čuka je osigurala ostanak trojice starosedelaca, jer je iskusni defanzivac Darko Puškarić (na slici dole) potpisao novi ugovor do leta 2021, bek Miladin Stevanović do leta 2022, a ofanzivni vezista Milutin Vidosavljević do 2023.\n"Savića smo doveli iz Belgije, bio je u Zvezdinoj školi, igra na poziciji ofanzivnog veziste, u principu je krilni igrač. Poseduje veliki potencijal, a Čukarički nastavlja tradiciju dovođenja mladih igrača", izjavio je sportski direktor Čuke Nenad Mirosavljević.\nPrema njegovim rečima, "brđani" su zimsku pauzu dočekali sa već formiranim timom.\n"Pokušaćemo da tim dodatno osvežimo. Ako neko bude dolazio u Čukarički, doći će da bude baš pravo pojačanje, od starta. Jasno je da smo deficitarni na poziciji napadača, imamo samo Tedića u ovom trenutku, koji je izgurao jesenji deo polusezone, ali potrebna mu je podrška. Imamo alternativnih rešenja, probaćemo da reagujemo, ali iskreno to je vrlo deficitarna pozicija na tržištu".\nKada je u pitanju status napadača Slobodana Tedića, koji je u četvrtak otputovao u Mančester na potpis ugovora sa Sitijem, njegov status je nepromenljiv.\n"To je samo protokolarna stvar, prema ranijem dogovoru otišao je na potpis ugovora sa Mančesterom, do leta ostaje na pozajmici u Čukaričkom. Potom Siti ima svoje planove za njega".\nCrnogorski reprezentativac: Eh da je više klubova kao što je Čukarički...\nČukarički počeo pripreme: ''Mesto nam je u vrhu srpskog fudbala''\nFK Čukarički Superliga transferi fudbal fudbaleri\nUpravo gledate Roditelji PREKINULI konferenciju za medije VK Partizan 0 Ostalo Pre 9 h Gužva, galama i lupanje uoči obraćanja rukovodstva Vaterpolo kluba Partizan.


U Vrbasu otvoreno novo tehnološko poglavlje u vodosnabdevanju | Energetski portal Srbije\nU Vrbasu otvoreno novo tehnološko poglavlje u vodosnabdevanju\nOpština Vrbas lider je u oblasti distribucije pijaće vode, zahvaljujući uvođenju Sistema daljinskog očitavanja vodomera (LORA) koji se prvi put primenjuje i implementira u Evropi. Sistem je proizvod rada inženjera PJ „Vodovod i kanalizacija“ JKP „Komunalac“ i isporučioca vodomera.\nO primeni i prednostima sistema, koji će uskoro biti standard za sve vodovode, na prezentaciji koja je u Vrbasu okupila brojne predstavnike komunalnih preduzeća širom Srbije, ali i zemalja iz okruženja, govorio je rukovodilac PJ „Vodovod i kanalizacija“ Miroslav Fejsa.\n„Daljinsko očitavanje vodomera donosi višestruku korist, kako za same građane, tako i za naše preduzeće. Počevši od ranog otkrivanja i upozorenja korisnika o eventualnim kvarovima na unutršnjim instalacijama, pa do ukupnog smanjenja gubitaka na distributivnoj mreži. Praktično, uvodi se jedna kontinuirana sveobuhvatna kontrola sistema vodosnabdevanja“, objasnio je Fejsa.\nBudući da ima dobre inženjere, vrbaski vodovod poslužio je proizvođaču najsavremenijih vodomera, turskoj kompaniji „Bajlan“ kao pilot projekat. Posle nekoliko, meseci više od 1000 korisnika nalazi se u sistemu očitavanja brojila na daljinu.\n„Plan je zamena od 2.500 do 3000 vodomera godišnje što praktično znači da će svi potrošači u narednih pet godina biti priključeni na sistem daljinskog očitavanja vodomera“, izjavio je direktor JKP „Komunalac“ Siniša Adamović ističući da ovaj sistem predstavlja tehnološki iskorak koji zaposlenima u vodovodu omogućava da intervenišu i preduzimaju mere u trenutku.\n„Ukoliko odemo do kraja, do krajnjih korisnika, bili bismo prvi u Evropi koji imaju ceo sistem sa daljinskim očitavanjem potrošnje. To pokazuje da lokalna samouprava i ‘Komunalac’ žele da unapređuju svoje usluge i modernizuju društvo, kao i da smo pouzdan partner za realizaciju svih projekata. U oblasti vodosnabdevanja učinili smo mnogo, imamo podršku nemačke KFW banke i cilj nam je da uz modernizaciju, rešimo i sve probleme distribucije pijaće vode u selima opštine Vrbas“, rekao je predsednik opštine Milan Glušac dok je predstavnik turske kompanije „Bajlan“ Ender Jurdakas izrazio želju da se u budućnosti i u ostalim evropskim gradovima razvija ovaj projekat.\nUčesnicima skupa, koji je u sali SO Vrbas održan pre nekoliko dana, prikazan je i dokumentarni film o razvoju vodosnabdevanja u Vrbasu „Od Crne bare do danas“.


Povećanje minimalne cene rada | Serb.rs\nSerb.rs > SRBIJA > Povećanje minimalne cene rada\n18. februara 2016. / Komentari su isključeni na Povećanje minimalne cene rada\nSindikati ujedinjeni u stavovima (foto:www.koreni.rs)\nPredstavnici dva reprezentativna sindikata u Srbiji predložili su povećanje minimalne cene rada, koja nije promenjena tri godine, za 19 dinara po radnom času.\nSavez samostalnih sindikata Srbije i Ujedinjeni granski sindikati “Nezavisnost” uputili su Socijalno-ekonomskom savetu inicijativu za povećanje minimalne cene rada sa 121 na 140 dinara po radnom času, čime bi minimalna mesečna zarada iznosila 24.360 dinara.\nKako se navodi u saopštenju tih sindikalnih organizacija, minimalna cena rada nije izmenjena pune tri godine i oni smatraju da postoje opravdani i konkretni pokazatelji zbog kojih bi trebalo da se poveća „minimalac“ u ovoj godini.\nPrema statističkim podacima i izjavama najviših državnih funkcionera, od juna do decembra prošle godine nastavljeni su pozitivni trendovi (rast BDP-a, produktivnosti i zaposlenosti, smanjenje nezaposlenosti, rast prosečnih zarada, ali i potrošačkih cena i iznosa potrošačke korpe), a takve tendencije se najavljuju i za ovu godinu, navodi se u saopštenju.\n„Shodno tome, svi egzaktni pokazatelji za prethodni period, kao i procene kretanja do kraja ove godine, govore o potrebi i opravdanosti, odnosno utemeljenosti zahteva da se minimalna cena rada u 2016. godini, sa 121 dinar poveća na 140 dinara, što su sindikati i ranije zahtevali“.\nIstovremeno, i ovako povećana minimalna zarada činila bi manje od 70 odsto minimalne potrošačke korpe, koja u novembru 2015. godine iznosi 34.885,19 dinara, navodi se u saopštenju koji je prosledila Informativna služba SSSS.\nOznake: cena, minimalac, potrošačka korpa, rada, sindikati, srbija, vesti, zahtevi / Objavljeno u: SRBIJA


Shadowgrounds Survivor opis | PC Igre\nShadowgrounds Survivor opis\nShadowgrounds je igra koja je 2006. pokazala da igrači i dalje vole pucačine u retro stilu, sa pogledom odozgo, ukoliko imaju zabavan gameplay i dobru grafiku. Finski nezavisni razvojni tim pod nazivom Frozenbyte već nakon dve godine izdao je nastavak pod nazivom Shadowgrounds Survivor, sa poboljšanom grafikom i još više dobre akcije. Ovoga puta, u priči koja se odvija paralelno originalnoj u Shadowgrounds-u, naizmenično vodite tri različita lika, pokušavajući da preživite najezdu hordi vanzemaljaca.\nU vreme kada su za nama naslovi kao što su Bioshock, Crysis i Gears of War, a svi željno iščekujemo Far Cry 2 i Alan Wake, postoji li uopšte šansa da arkadna igra sa izometrijskim pogledom privuče pažnju igrača? Činjenica je da ona nije imala budžet pomenutih naslova, niti tako dobru reklamu, a retro stil jednostavne non-stop akcije deluje pomalo zastarelo. Međutim, baš ovakav gameplay je nešto što nam je nedostajalo u moru previše ozbiljnih, ambicioznih i komplikovanih igara: zgrabiti automatsku pušku i krenuti kao usamljeni vojnik da se probijate, tamaneći hiljade vanzemaljaca pokazalo se kao veoma zanimljivo i dinamično iskustvo. Priča nije ništa novo, a ispričana je kroz monolog glavnih junaka na početku svakog poglavlja: invazija na Ganimedu stavila je ljudske koloniste u nezavidan položaj, a mali broj preživelih pokušava da se probije kroz navalu vanzemaljaca i dopre do kolonije New Atlantis čiji bi odbrambeni sistem mogao da odbije napadače.\nPucačina sa pseudo-RPG elementima\nSvaki od tri lika ima svoje karakteristično oružje, a usput će dograbiti druga (standardna za naučno-fantastične igre i filmove), kao i granate. Likovi koje vodite su stereotipi marinca, inženjera i snajperistkinje, ali ovde odlično funkcionišu, a njihova razmišljanja na početku svake misije doprinose da ih sagledamo kao stvarne osobe u smrtnoj opasnosti – marinac je spreman da se suoči sa neprijateljem iako mu je ceo vod poginuo, inženjer je polu-ludi piroman koji pije napalm da bi ostao budan, snajperistkinja je na ivici nervnog sloma. S obzirom da su im osnovna oružja (automatska puška, bacač plamena i snajper), kao i veštine, različiti, način igranja se takođe menja sa svakim likom. Marinac ima očiglednu prednost, ali će bacač plamena biti posebno dobrodošao kod najezde sitnih vanzemaljaca u talasima, a snajper će biti naročito efikasan za eliminaciju velikih neprijatelja kada uspete da im oborite štitove EMP granatama. U igri susrećete i druge preživele, koje ćete u pojedinim misijama morati da štitite pri napadima, mada će većina njih biti naoružana i pridružiti se odbrani.\nPali neprijatelji za sobom ostavljaju delove koji se mogu iskoristiti za unapređenje oružja (veći klip, veće razorno dejstvo, odbijanje metaka od okolnih prepreka itd.), dok će sa svakim ubistvom vaš lik skupljati iskustvene poene i napredovati u nekom pojednostavljenom RPG stilu, tako da ćete moći da mu dodate neku od osobina koje može da razvije. Marinac npr. ima poseban napad Brute Slayer koji mu omogućava da skoči na leđa velikog vanzemaljca i eliminiše ga jednim pucnjem pravo u mozak; inženjer ima Napalm Flame koji stvara krug od vatre i eliminiše sve neprijatelje koji ga okružuju; snajperistkinja ima specijalni napad Killing Spree koji joj ubrzava sve reflekse pa lakše savladava usporene neprijatelje. Veća šansa kritičnog pogotka, automatsko korišćenje healthpack-ova kad vam zdravlje padne ispod 50%, senzor kretanja koji otkriva vanzemaljce u okolini, kao i druga poboljšanja, takođe su na raspolaganju. Međutim, sam koncept je takav da ćete na kraju sasvim sigurno imati dovoljno iskustva i delova da aktivirate sve osobine i potpuno unapredite oružje. Igra je jednostavna u smislu da ćete pored pucanja i otvaranja sanduka s oružjem povremeno morati da otključate vrata, popravite neku konzolu ili pošaljete podatke preko kompjutera, što se svodi na pritisak određenog tastera nakon koga kreće vremenski period te akcije prikazan linijom njenog progresa. Često i tada nema odmora, već ćete biti suočeni sa novim talasom upornih vanzemaljaca. Svaka vrsta napadača ima svoj stil borbe i svoje karakteristične slabosti, pa će to zahtevati i taktički prilaz odbrani (neki vanzemaljci imaju energetski štit koji ćete najpre morati da onesposobite bacanjem EMP bombe ili ćete morati da ih eliminišete plazma puškom, drugi ispuštaju otrovni gas kada umiru pa ćete biti sigurni jedino ako ih pobijete sa daljine, one sitnije koji napadaju u stotinama najefikasnije ćete eliminisati bacačem plamena). U par misija imaćete priliku da rukujete oklopljenim rotirajućem turret-om obezbeđenja, kao i velikim borbenim robotom naoružanim automatskim oružjem, što nakratko donosi osveženje, jer konačno imate dovoljno municije i odgovarajuću zaštitu pri borbi.\nGrafika izgleda fenomenalno – napuštena vojna baza, pustinja kroz koju protiču potoci lave i snegom prekriveni tereni su veoma verno predstavljeni, a specijalni efekti vatre, eksplozija, magla, dim i odlično iskorišćeno osvetljenje obezbeđuju jezivu atmosferu. Okolina je prepuna detalja, iako sitnih jer je pogled sa visine, svuda možete videti sijalice koje trepću, sliku na tv aparatu, prenos snimka na monitorima kompjutera, hodnici su puni leševa i isprskani krvlju, razbacanog nameštaja i sanduka za transport oružja, slomljenog stakla – sve ovo govori o teškom porazu čovečanstva i stvarno dočarava osećaj da ste jedan od retkih preživelih koji još pružaju otpor. Animacija vanzemaljaca je odlična (jurišaju, pentraju se po liticama i skaču na vas, sporo napreduju pucajući sa daljine), a izgled je izvanredan, urađen kao kombinacija mutiranih i kibernetički unapređenih insekata i reptila, mada cela igra odiše atmosferom sličnom onoj u Alien vs. Predator igrama pa ne čudi što sve vreme imate osećaj da će negde iz mraka da iskoči neki poznati vanzemaljac. Kameru možete postaviti po želji veoma jednostavno pa u svakom trenutku imate dobar pregled terena, što je veoma bitno kada neprijatelji napadaju sa više strana. Ageia PhysX engine omogućio je da igra poseduje veoma realističnu fiziku, kao i okolinu koju je moguće uništiti: vanzemaljci će pomerati kontejnere, oboriti sanduke, pucnjavom ćete razneti kutije, guranjem možete pomeriti police, staklo je moguće slomiti, kanisteri sa gasom se mogu zapaliti pucnjem a eksplozija će pobiti sve neprijatelje u blizini, razbacujući pritom njihova tela i okolne predmete. Osećaj da predmeti u okolini, kao i neprijatelji, imaju zapreminu i masu mnogo je doprineo uverljivosti (ovo je posebno uočljivo prilikom eksplozija koje ih odbacuju u vazduh). Zvučni efekti pucnjave i eksplozija su realni, a muzika je odgovarajuća i menja se u zavisnosti od situacije, prateći dinamiku radnje.\nZabavno ali kratko\nMisije su kratke, traju po petnaestak minuta, što istovremeno znači i da nećete doći u situaciju da vam stalna pucnjava dosadi. Igra je takođe kratka, ali dobija nešto duži život zahvaljujući tome što sa više istraživanja okoline možete otkriti tajna mesta (secrets) gde ima dodatne municije i oružja, a prelaskom kampanje otključavate survivor misije. Takođe, postoji opcija za pravljenje novih nivoa jer je dostupan editor. Multiplayer postoji jedino kao kooperativno igranje sa prijateljima, ali na istom kompjuteru, uz podršku za više miševa i tastatura, dok igranje preko interneta nije podržano (veoma neobična odluka u današnje vreme – pravi multiplayer i online igranje definitivno je cilj kome bi sledeći nastavak Shadowgrounds-a trebalo da teži). Ovo je igra koju je zadovoljstvo igrati ako ste ljubitelji SF-a i brze akcije, a kad je završite poželećete ponovo, sigurni da ćete ovoga puta bolje štedeti municiju, uspeti da nađete sve secret-e i umeti efikasnije da se obračunate sa vanzemaljcima.\nNaziv igre: Shadowgrounds Survivor\nDatum izlaska: USA 6. decembar 2007. / Evropa 13. jul 2008.\nScreenshot-ovi: Shadowgrounds Survivor\nVGA: DirectX kompatibilna 128 MB\nVGA: DirectX kompatibilna sa 512 MB\n+ Prezentacija, gameplay, grafika, fizika, atmosfera\n– Prekratko, nema online multiplayer


Pavle Bašić 帕夫莱·巴希奇 pozitivan\nTag Archives: pozitivan\nAmerika, puna siromašnih koji dobro zarađuju\nDa li zarađujete pristojno i imate visoka primanja, ali živite od plate do plate? Ako je tako, onda ste deo rastućeg segmenta američkog stanovništva: bogatih po prihodima ali, gledano po finansijskoj imovini, jako siromašnih.\nPo navici i nekoj inerciji, težimo da prazan saldo u bankama povezujemo s onima koji imaju najniža primanja, s onima koji su veoma blizu minimalne prihodne lestvice. Ali, mnogi pripadnici američke više srednje klase nemaju gotovo nikakvu ušteđevinu namenjenu hitnim potrebama, i žalosno su nespremni za penzionisanje. Godinama pokušavajući da se oporave od krize, oni se i dalje bore da izađu na kraj sa sopstvenom situacijom, ostavljajući celokupnu američku privredu ranjivom.\nSrednji prihod po domaćinstu u Americi iznosi oko 55.000 dolara. Smatra se da vam ide relativno dobro ukoliko zarađujete više, naročito u oblastima u kojima su troškovi života niski a nekretnine jeftine. To je ono što oni zarađuju, ali – šta je to što stvarno imaju, šta poseduju? Donja slika prikazuje finansijsku imovinu koja se nalazi u višem srednjem sloju (prihodi domaćinstava od $50,000 do $75,000 i od $75,000 do $100,000) starosne dobi od 40 do 55 godina. Finansijska sredstva predstavljaju svu onu imovinu koju domaćinstvo poseduje a da nije kuća, auto ili biznis, što znači da obuhvata i penziona sredstva.\nFinansijska imovina (deonice, privatni kapital, investicioni proizvodi, fjučeri, ulaganja, penziona štednja, itd) prema visini primanja (od $50k-$75k, i od $75k-$100k):\nGrafikon: The Atlantic\nČak i onaj ko ima relativno visoke prihode, a koji radi već dugi niz godina, obično ima samo 70.000 dolara u finansijskim sredstvima, što nije ni godišnja zarada. A to je samo prosek – oko 25% starijih od 40 do 55 godina starosti iz srednje klase ima manje od 17.500 dolara u finansijskim sredstvima. Možda bi vas malo utešilo kada da biste čuli da ovo nije ništa novo. Finansijska sredstva su se razvijala devedesetih godina prošlog veka i gotovo da su se oporavila od finansijske krize iz 2008. Ali, jedan je razlog zbog kojeg je povećan bilans sredstava – a on leži u povećanoj popularnosti planova 401 k (401 k je plan za štednju penzionera pod pokroviteljstvom poslodavca. Omogućava radnicima da uštede i ulažu deo novca sa svog platnog računa pre nego što se oduzmu porezi). Porezi se ne plaćaju sve dok novac ne bude povučen sa računa). Osamdesetih godina prošlog veka kompanije su čuvale svoje zaposlene kroz penzije sa definisanim beneficijama, a sada američki građani to moraju da obezbeđuju sami sebi – u se i u svoje kljuse.\nDonja slika ilustruje finansijsku imovinu bez penzionih računa. Izgleda da gornja srednja klasa ima manje sredstava nego ikad.\nImovina finansijskih sredstava (bez računa penzija) po prihodima:\nNaravno, verovatno da je 401 (k) štednja zauzela mesto drugih oblika štednje. To znači da, nakon stavljanja novca na penzioni račun, Amerikanci nemaju mnogo toga što im ostaje u džepu da bi uštedeli na druge načine, ili pak ne osećaju potrebu za tim. To bi, međutim, takođe moglo dovesti i do toga da se ljudi oslanjaju na te račune ukoliko postane nužno i hitno, a nemaju drugog izbora i rešenja, što je loša strategija, jer su računi za penzionisanje manje likvidni i povlače za sobom kazne za rano tj prevremeno povlačenje. Činjenica da prosečno domaćinstvo iz srednje klase ima samo 12.200 dolara u ne-penzionom finansijskom posedu je uznemirujuće. Još gore, u toj grupi, oko 25% populacije sa većom zaradom je u 2013. godini imalo samo 3.200 dolara ne-penzionog finansijskog poseda. Stoga, nije ni čudo što jedna četvrtina svih američkih domaćinstava ne bi imalo odakle da izvuče ni 2,000 dolara ukoliko bi se suočili sa hitnim slučajem – dakle, nisu u pitanju samo oni sa najnižim primanjima već je to slučaj i sa onima koji pripadaju srednjoj klasi.\nFinansijska slika postaje još mračnija kada se utvrdi i kolika si dugovanja koja ima gornja srednja klasa. U nastavku je odnos leveridža (koeficijent tj. odnos između zaduženosti preduzeća i njegovog akcijskog kapitala – koeficijent duga i aktive – slično onome kako ljudi procenjuju zdravlje banaka), koji predstavlja koliki je nečiji dug u odnosu na imovinu koju poseduje.\nKoeficijent duga i aktive (leverage) prema prihodima domaćinstva:\nVećina duga se odnosi na stanovanje, a sve više i na studentske kredite. Što se tiče imovine, većina bogatstva ostaje vezana za nekretnine. Kako je pokazala stambena kriza tj kriza u sektoru stambene izgradnje, to je rizična varijanta da biste je „odigrali“, ukoliko nemate puno sredstava na tekućoj štednji. Jer, u slučaju da izgubite posao, nema nikakvog amortizera koji bi vas osigurao, kako biste i dalje mogli da plaćate hipoteku.\nPopularna ekonomska uzrečica kaže da se „američka ekonomija oslanja na trošenje potrošača kako bi se održala snažnom“. Ovakvo razmišljanje opravdava visok nivo duga domaćinstva kao kompromis za ekonomiju koja doživljava brz uspon. Ovo je, međutim, pogrešno. Trošenje potrošača nije ono što jednu ekonomiju čini zdravom već su to svi oni koji grade i stvaraju stvari/usluge. Da bi te aktivnosti imale potporu i podršku, trošenje potrošača mora biti stabilno i predvidivo.\nProblem nedostatka štednje je u tome što – kada nešto krene naopako, ili ako se penzionišete – iznenada morate da se „smanjite“. A ako se to dogodi, onda postaje bolno ne samo za pojedinačna domaćinstva već i po ekonomiju uopšte.\nUz to, u američkom poretku stvari, nije tačno da su ranjivi samo oni koji imaju najniža primanja. Veoma je ranjiva i američka srednja klasa, pa čak i onaj viši sloj „srednjaka“.\n(Pojam leveridž označava koeficijent tj odnos između zaduženosti preduzeća i njegovog akcijskog kapitala – koeficijent duga i aktive. Ako preduzeće ostvaruje veći profit plasmanom uzajmljenih sredstava u svoje poslovanje od plaćanja kamata na njih, onda će akcionarima biti isplaćena veća dobit nego da su uzajmljena sredstva ostala neiskorišćena. To znači da ako je kamata na sopstvena sredstva viša od kamate na uzajmljena sredstva onda je leveridž pozitivan. U ovom konkretnom slučaju, leveridž se odnosi na pojedince, i odnosa njihovog duga prema aktivi)\nAllison Schrager, Atlantic (qz.com)\nAmerica is full of high-earning poor people\nLeave a comment Posted in Biznis & Finansije, Media, Society, Sveže iz Mreže Tagged akcionari, aktiva, aktivnosti, Američka privreda, amortizer, auto, banke, biznis, bogati, brz, dob, dobit, domaćinstva, domaćinstvo, dug, džep, ekonomija, finansijska, finansijska imovina, finansijska sredstva, gornji srednji, hipoteka, hitni, hitni slučaj, hitno, imovina, inercija, izbor, kamate, kriza, kuća, leverage, leveridž, nekretnina, nepsremni, novac, nužno, oblik, penziona, penziona sredstva, penzioni, penzionisanje, plan, plan 401 (k), plasman, plata, platni, platni račun, plaćanja, podrška, pojedinci, posao, potpora, potreba, potrošač, potrošači, povlačenje, pozitivan, preduzeća, predvidivo, prevremeno, prihodi, prihodna, prihodna lestvica, primanja, privreda, profit, ranjiva, račun, računi, rešenja, saldo, sektor, slučaj, srednja klasa, srednjak, sredstva, stabilno, stambena, stambena izgradnja, stanovanje, starosna, starosna dob, strategija, studentski krediti, stvari, tekuća štednja, tim, trošenje, usluge, uspon, uzajmljena, ušteđevina, visoka primanja, viši srednji sloj, zaduženost, zarada, štednja, žalosno\nZapošljavanje radnika, koje može biti izazovno i stresno, posebno je područje gdje HR može imati koristi od veštačke inteligencije. Kada na hiljade aplikacija dođu na tek jedno otvaranje radnog mesta, HR osoblju može biti (i zapravo već jeste) posebno teško da solidno prouče sve podnosioce zahteva do u detalje, kako bi videli je li njihov potencijal prekoračuje granice njihovih podnesaka za zaposlenje.\nVreme i dobar tajming predstavljaju jedan od najvažnijih faktora koji stoji iza uspeha svake kompanije. Ona, zapravo, čini 42 odsto razlike između neuspeha i uspeha. Nije, dakle, iznenađenje što mnoge kompanije traže način integrisanja veštačke inteligencije u upravljanje vremenom kao i poboljšaju njihovih izgleda za davanje precizne prognoze na osnovu raspoloživih i istorijskih podataka.\nThe latest The Pavle Bašić Daily Troubadour! paper.li/PavleBasic/133… Thanks to @GEHealthcare @bkrstovic @1843mag #technology #environment 4 hours ago\nThe latest The Pavle Bašić Daily Troubadour! paper.li/PavleBasic/133… Thanks to @CriticalReading @AlecMuffett @Jason #health #xiplomacy 1 week ago


Press Online :: Ona i On :: U čemu je razlika između obrezanog i neobrezanog penisa?\n10. 12. 2014. - Autor: 021\nU čemu je razlika između obrezanog i neobrezanog penisa?\nIako najčešće naučnici iz SAD-a ističu zdravstvene prednosti obrezivanja, ovaj put smo sakupili podatke naučnih istraživanja iz celoga sveta i donosimo glavne razlike u higijeni i seksu između obrezanih i neobrezanih muškaraca.\nIako obrezanost ne utiče na libido ili funkcionisanje, činjenica je da se njime uklanja polovina kože na penisu. To znači da se gube neuroreceptori koji su izrazito osetljivi na lagano dodirivanje, tvrde naučnici iz Koreje. I ne samo to, još jedno istraživanje Univerziteta u Mičigenu potvrdilo da je najosetljiviji deo penisa obrezanog muškarca, mesto na kojem se nalazi rez od obrezivanja. Moguće objašnjenje je da se nakon obrezivanja penis na neki način sam brani od daljeg povređivanja, pa postaje manje osetljiv.\nKad muškarac nije obrezan, postoji veća šansa da se skupljaju tečnosti između glavića i kožice, što je sjajno okruženje za razvoj bakterija. Zato žene neobrezanih partnera imaju veće šanse da obole od bakterijske vaginoze, tvrdi dr Suprija Mehta, epidemiolog iz Čikaga. Takođe, muškarci koji nisu obrezani lakše mogu preneti polono prenosive bolesti, uključujući gljivičnu infekciju, HPV i HIV.\nIsto kao što ženama može biti teško da održavaju čistoću na svim naborima usmina, tako ni obrezanim muškarcima nije lako da održavaju čistoću sve vreme. "Iako većina neobrezanih muškaraca bez problema održava čistim područje ispod kožice, to je više posla", objašnjava urolog Karen Bojl. Zbog toga neke žene mogu imati osećaj da su neobrezani muškarci svežiji, zbog čega se i one mogu osećati opuštenije tokom seksa, objašnjava ginekolog Alisa Dvek.\nNe postoji tačan odgovor na koji način obrezanost utiče na žensko zadovoljstvo. Nedavno sprovedeno istraživanje u Danskoj pokazalo je da su žene s obrezanim supružnicima duplo nezadovoljnije u krevetu od žena s neobrezanim partnerima (iako su neka druga istraživanja donela suprotne zaključke). Jedan od načina na koji kožica može biti alat za žensko zadovoljstvo jeste u tome da se ona skupi oko baze penisa, i pruža dodatno trenje uz ženin klitoris tokom penetracije.\nŽene s obrezanim partnerima imaju tri puta veće šanse da iskuse seksualnu bol od žena s neobrezanim muškarcima, otkrilo je dansko istraživanje. "Neobrezani penis je mnogo više gladak i baršunastog osećaja", kaže urolog Darijus Paduk. Tako da je za žene koje imaju problema s vlaženjem mnogo prijatniji seks s neobrezanim partnerom. Paduk dodaje da muškarcima koji imaju kožicu treba mnogo manje lubrikanta tokom seksa ili masturbacije, budući da je njihov penis prirodno vlažniji.\n[11.12. 2014., 22:40]\nOvi prvi lepse izgledaju?\nIskusna Dama [neregistrovani]\n[11.12. 2014., 12:40]\nIskustvo iskusnih žena\nPrvi je manje osetljiv pa sex duže traje i nema rizika od dobijanja raka grlića materice.Kvalitetniji su i higijenskiji.\n[11.12. 2014., 11:45]\nsuština celog muškog polnog organa je upravo u toj jako bitnoj kožici. kad je odstrane osećaj se gubi za 80%. neobrezanom i preko pantalona kad se pređe rukom ili još bolje ženskom zadnjicom blago očešano dolazi do erupcije. Oni koji su bili u prilici da osete sex sa kožicom i posle sex bez kožice kažu da je bilo bolje sa kožicom jer je osećaj mnogo jači.\n[11.12. 2014., 10:05]\nrazlika je mala\nRazlika je u tome što nam je ovaj obrezani malo veći prijatelj od onog neobrezanog Kurca.


Mame traže demografsku naknadu | TV KANAL 9 NOVI SAD\nNaslovna EMISIJE Mame traže demografsku naknadu\nVIDEO K9: Kada bi se rad u domaćinstvu plaćao po minimalnoj ceni sata, za rad koji su žene obavljale u domaćinstvu u 2015. godini trebalo je da se izdvoji 138 evra mesečno, odnosno 1.650 evra godišnje, podaci su Republičkog zavoda za statistiku. Velika obaveza žena koje su majke jeste, osim vođenja brige o domaćinstvu, vođenje računa o porodici i deci, zbog čega često bivaju čak i diskriminisane, a njihov rad i trud niko ne vrednuje.\nIako država obezbeđuje određene benefite za porodice sa više dece, naša sugrađanka Sandra Jovanović, koja ima četvoro dece, od beneficija ima samo besplatnu užinu za decu u školi i za jedno dete ne plaća vrtić.\nIzmeđu ostalog, iz ovog razloga Udruženje Majke sa troje dece pre izvesnog vremena podnelo je peticiju Narodnoj skupštini kojom se zahteva formiranje Demografskog fonda. Ovaj Fond trebalo bi da obezbedi mesečnu novčanu naknadu majkama sa troje i više dece. Tim povodom u nedelju je ispred Gradske kuće u Novom Sadu održan protest majki.\n“Prošle godine u decembru je predata peticija sa preko 103.000 glasova da se usvoji demografska naknada za majke koje imaju troje i više dece i najveći razlog protesta jeste da se ubrza proces stvaranja tog zakona u Skupštini”, rekla je Jovanović.\nKako je predviđeno peticijom, sve majke bi imale pravo na ovu naknadu, jer zbog stanja u državi mnoge žene nisu u prilici da rade, a suočene su i sa diskriminacijom prilikom zapošljavanja.\n“Ima majki koje ne mogu da upišu dete u vrtić i zbog toga ne mogu da rade, a ima i onih koje su odbijene za posao iz razloga što imaju više dece. I nisu to samo u pitanju majke sa više dece, tu su u pitanju i majke koje imaju jedno dete, pošto ima poslodavaca koji kad čuju da majke imaju decu, odmah pomisle na to bolovanje i nedolazak na posao i tako dalje”, navela je Jovanović.\nNakandu u iznosu minimalne plate majke bi dobijale svakog meseca i to sve dok treće dete ne napuni 18 godina, predviđeno je peticijom, a kako navode, sličnih rešenja ima i u pojedinim zemljama regiona.\nČlanice Udruženja se zalažu i za olakšano dobijanje dečjeg dodatka i drugih isplata jer, kako navode, porodica izgubi dečji dodatak zato što primanja tek za koji dinar prelaze maksimalnu granicu. Kako kažu, briga o porodici je najvažnija, naročito u vreme kada demografska slika pokazuje da građana Srbije ima sve manje i manje.\nPrethodni tekstMuškarcima moć, ženama finansije\nSledeći tekstU Betaniji podeljeno cveće povodom 8. marta


Zvijezda "Seks i grada" stiže u Srbiju - BIGportal.ba\nMiloš Biković angažovaće Saru Džesiku Parker za snimanje animiranih filmova u Beogradu, saznaje “Kurir”.\nPlanetarno popularna glumica će već za nekoliko mjeseci posjetiti Srbiju, gdje će doći na potpisivanje ugovora, istog onog na koji je svoj potpis stavio i Džoni Dep. Za sada je italijanska producentska kuća “Jervolino entertejnment”, čiji je vlasnik Andre Jervolin, prijatelj Bikovića, koji će biti uključen u ovaj posao, najavila da će u Srbiji snimiti sedam projekata i u svakom od njih učestvovaće po jedna holivudska zvijezda.\nNajprije je, prema riječima izvora “Kurira”, bilo planirano da izgradnja studija i početak snimanja budu tek za godinu i po dana, ali rok je znatno smanjen. Kako je Biković otkrio u jednom intervju, pandemija virusa korona je uticala na takvu odluku jer je njegov drug Jervolin bio zarobljen u Beogradu, nije mogao da se vrati u Italiju, pa je boravak u srpskoj prestonici iskoristio za ubrzanje investiranja.\nO detaljima dolaska Sare Džesike još se ništa ne zna. “Kurirovi” izvori smatraju da bi se to moglo očekivati pred kraj ljeta, jer će se do tada vjerovatno smiriti situacija u cijelom svijetu, posebno u Americi, gdje je sada teško stanje. Njena uloga u novom projektu koji će se snimati u Srbiji drži se u najstrožoj tajnosti.\n“Svih sedam projekata pratiće priče junaka koji se pojavljuju u ‘Misiji Arktik’, odnosno različite životinje, dabrove, koze, pse, vukove. Svaki od njih postaće heroj naših novih priča. Očekujemo da će snimanja početi u julu, a da će prvi projekat biti gotov već u septembru. Koji će biti prvi, to još nismo odlučili”, poručio je Biković nedavno i otkrio kome će Džoni Dep pozajmiti glas.\n“On će pozajmiti glas ptici Pafin, a to će, verovatno, biti naš prvi projekat. U toku su pregovori s drugim glumcima, ali je još rano da se govori o imenima”, zaključio je on.\nVrijednost investicije milijardu evra\nNe samo da će Beograd i Srbija u narednom periodu biti stecište najvećih imena iz sveta glume već će od toga mnogi i profitirati. Kako je Biković rekao, vrijednost uložene investicije Andrea Jervolina u Srbiju biće čak milijardu evra.\n“Do 2031. kompanija ‘Jervolino entertejnment’ i drugi klijenti investiraće preko milijardu evra. Zvuči da je investicija velika… Ali ovo nije klasičan film. Kada imate animirani sadržaj, možete da napravite jednu vrstu proizvodnje”, objasnio je on.


Pobeda Kurca u Austriji - Jutarnji GLASnik\nHomeSVETPobeda Kurca u Austriji\nOVP je, prema 42,4 odsto prebrojanih birališta osvojio 30,2 odsto glasova, što je, u odnosu na prošle izbore održanih 2013.godine, plus od 6,3 odsto\nNarodna partija Austrije (OVP) Sebastijana Kurca pobedila je na današnjim prevremenim parlamentarnim izborima, pokazuju prvi rezultati sa birališta.\nKurc bi, na osnovu ishoda izbora mogao postati najmlađi kancelar u istoriji Austrije, ali sa 31 godinom i najmlađi šef vlade u svetu.\nOVP je, prema 42,4 odsto prebrojanih birališta osvojio 30,2 odsto glasova, što je, u odnosu na prošle izbore održanih 2013.godine, plus od 6,3 odsto.\nTime je OVP, nakon dugo godina, ponovo dospela na prvo mesto političke scene Austrije.\nNa drugoj poziciji je Slobodarska partija (FPO) Hajnc-Kristijana Štrahea koja je osvojila 26,8 odsto glasova, što je dobitak od +6,3 procenata.\nTek na trećoj poziciji nalazi se Socijaldemokratska partija (SPO) kancelara Kristijana Kerna koja je osvojila 26,3 odsto, za 0,6 odsto manje nego pre četiri godine.\nU parlament ulazi još Neos koji je osvojio 5,3 odsto (+0,3 procenata), a očekuje se da će u poslaničkim klupama ostati i Zeleni,koji su osvojili 4,9 odsto, ali koji su pretrpeli najveći gubitak sa -7,5 odsto.\nTakođe bi i Lista Pilc mogla ući u skupštinu, pošto je za sada osvojila 4,3 odsto.\nZa sada su prebrojani glasovi pre svega u ruralnim delovima Austrije, tako da se još očekuju glasovi iz velikih gradova, koji mogu promeniti redosled, izuzev na samom vrhu.\nNa ovim izborima o drugoj poziciji, ali i partijama koje će preći cenzus odlučiće glasački listići predati putem pošte.\nNaime, više od 800.000 glasačkih listića za glasanje putem pošte naručeno je za ove izbore, što je 14 odsto glasačkog tela.\nGlasovi predati putem pošte, koji će se prebrojati tek od sutra, mogu uticati na konačan rezultat, posebno o pitanju ko prelazi, a ko ne prelazi cenzus od četiri odsto.\nŠVARCENEGER PODRŽAO KURCA\nPoznati holivudski glumac poreklom iz Austrije, Arnold Švarceneger, javno je podržao Narodnu partiju Austrije (OVP) i njenog lidera Sebastijana Kurca na današnjim parlamentarnim izborima.\n„Terminator“, kako ga nazivaju po jednoj od njegovih najznačajnijih uloga, podršku Kurcu dao je preko video poruke, koju je uputio Hermanu Šicenhoferu povodom njegovog 70-og rođendana.\nU toj poruci on je poželeo da OVP i Kurc pobede na današnjim izborima.\n„Nadam se da će sve dobro proći za OVP. Puno seće Kurcu, mnogo uspeha“, naglasio je on.\nLUNAČEK: DA NE DOĐE DO KOALICIJE SA FPO\nNosilac liste stranke Zelenih Ulrike Lunaček izrazila je danas, nakon što je glasala na prevremenim parlamentarnim izborima u Austriji, nadu da neće doći do ulaska Slobodarske partije (FPO) u novu austrijsku vladu, jer bi to bilo problematično za zemlju, koja bi bila dovedena u tešku međunarodnu poziciju.\nLunaček je, u izjavi novinarima, izrazila uverenje da će Zeleni ostvariti bolji rezultat nego što pokazuju istraživanja, a svoje uverenje zasniva na mnogim pdorškama koje je dobila tokom predizborne kampanje.\nNaime, istraživanja javnog mnjenja ukazivala su na to da Zeleni svakako neće na današnjim izborima moći da ostanu dvocifreni, već i da će morati da strepe za prelazak cenzusa.\nU stranci je došlo do cepanja, odnosno odlaska značjanog funkcionera, koji je obeležio delovanje stranke u parlamentu, Petera Pilca, koji je osnovao zasebnu listu.\n„Nadam se da će mnogo ljudi izaći na glasanje i da će se u poslednjem trenutku odlučiti za nas. Tu pre svega mislim na one koji u srcu razmišljaju zeleno, ali su nesigurni“, kazala je Lunaček, koja je druga od lidera parlamentarnih partija koja je izašla danas na glasanje.\nŠTROLC: U NOVOJ VLADI MORAJU BITI NOVE SNAGE\nU novoj vladi Austrije treba da bude više novih snaga, poželeo je danas šef Neos-a Matijas Štrolc, koji je prvi od lidera parlamentarnih stranaka jutros glasao u Beču.\nOn je, nakon što je glasao u 9.40 sati, novinarima kazao da je Neos spreman, ako se za to ukaže potreba, preuzme odgovornost, odnosno pregovara o ulasku u vladu.\nŠtrolc, čijoj stranci se prognozira svakako prelazak cenzusa od četiri odsto, veruje da bi njegova stranka mogla ići ka dvocifrenom rezultatu.\n„Uveren sam da ćemo iz ovih izbora izaći snažniji. Verujem da ćemo se kretati ka dvocifrenom rezultatu, iako možda ne uspemo da do njega dođemo“, objasnio je on.\nIzrazio je uverenje da će nakon današnjih izbora biti izneđenja.\nNeos, kako je naglasio, spreman je da uđe u vladu, jer su strukture problem u Austriji.\n„Dokazali smo da smo odlučni i spremni da budemo snažan glas u opoziciji. To ćemo i ostati, ali ako postoji potreba pregovaraćemo i o ulasku u vladu. Ako ne uspeju tri opcije – crveno-crna, crveno-plava ili crno-plava, za koje smatram da su sve loše, mi smo spremni da preuzmemo ozbiljnu ulogu, na osnovu poverenja koje dobijemo od građana“, istakao je on.\nŠtrolc je naglasio da bi progresivna tročlana vlada bila pravi put, dodajući da je neophodno imati više novih snaga.\nInače, u Austriji nisu do sada bile vlade sastavljene od koalicije tri stranaka, što se ovde smatra veoma teško održivim.\nTags:austrija, IZBORI, sebestijan kurc\nZavršen protest opozicije protiv Vučićeve prve petoletke! Po broju učesnika biće i druga i treća i…\nPolicijski sindikat Srbije traži ostavku Predraga Marića zbog smrti vatrogasca


Dan Armije RBiH obilježen i u dvorani Ramiz Salčin - Klix.ba\nDan Armije RBiH obilježen i u dvorani Ramiz Salčin\n16.4.2015. u 14:28\nU povodu 15. aprila – Dana Armije Republike Bosne i Hercegovine Općina Novi Grad Sarajevo organizirala je svečano obilježavanje jednog od najznačajnijih datuma u historiji naše zemlje.\nTim povodom u dvorani "Ramiz Salčin" na Mojmilu, uz prisustvo oko 1.500 boraca, ratnih vojnih invalida, članova porodica šehida i poginulih boraca Armije RBiH i oko 700 učenika i nastavnika novogradskih osnovnih škola, upriličen je prigodan program i ručak za borce, pripadnike novogradskih ratnih brigada i goste.\nDanašnjoj svečanosti, između ostalih, prisustvovali su generali Armije RBiH Ismet Hadžić, Fikret Muslimović, Nedžad Ajnadžić, Vahid Karavelić, Džemal Merdan i Hajrudin Grabovica, ratni komandanti, predstavnici Općine Novi Grad, Općinskog vijeća, direktori obrazovnih ustanova i gosti iz drugih brigada – pripadnici "Crnih labudova", Četvrte viteške brigade sa Ilidže, Četvrte muslimanske brigade, umirovljenici HVO HB "Kralj Tvrtko" i ratne policije.\nPrisutnima su se obratili načelnik Općine Novi Grad Sarajevo Semir Efendić, pomoćnik načelnika za boračka pitanja Tajib Delalić, a o ratnom putu i herojskim podvizima pripadnika Armije RBiH govorili su nosioci najvećeg ratnog priznanja Zlatni ljiljan Nedžad Bublin Čupo i genaral Ismet Hadžić.\n"Želja nam je bila da Dan Armije obilježimo sa što više običnih boraca, koji su bili u rovovima na padinama Novog Grada. Zaista smo ponosni na velike borce i sve šehide koji su dali svoje živote u odbrani BiH od agresora, i mi smo tu da opravdamo njihove žrtve i da njihov trud ne bude uzaludan, da njihova djeca žive u miru, da razvijaju državu BiH. Armija RBiH je ponos – Armija koja je stvorena u ratu, koja nije pravila masovne grobnice, koja nije rušila vjerske objekte u BiH iako su svi naši porušeni, ali u Sarajevu je naša Armija čuvala vjerske objekte. Jasno je cijeli svijet mogao da vidi razliku između Armije RBiH i onih koji su nas napadali", rekao je Efendić, podsjetivši da Haški tribunal nije podnio nijednu jedinu optužnicu protiv bilo koga iz političkog rukovodstva RBiH, za razliku od agresora, čija su kompletna vojno-politička rukovodstva optužena i osuđena u Hagu.\n"Mi možemo biti ponosni na našu herojsku Armiju i njene vrijednosti koje je ona promovisala u svojoj borbi. To su moralne vrijednosti na kojima se mogu izgraditi carstva, a ne jedna mala država kakva je BiH", riječi su načelnika Općine Novi Grad.\nU svom obraćanju prisutnima Bublin je podsjetio da je 15. april jedan od najvažnijih datuma u historiji BiH, jer da tada nije formirana Armija BiH, danas možda nebi bilo ni Bosne.\n"Armija BiH je priča o znanim i neznanim junacima, herojima, o našim šehidima i poginulim borcima i svim građanima koji su se borili za pravo da živimo i opstanemo u našoj domovini“, rekao je Bublin.\nOn je pozvao mlade generacije da čuvaju sjećanje na časnu i hrabru Armiju RBiH, da čuvaju njene simbole i tradiciju, da ne zaborave šehide i poginule borce i preuzmu odgovornost za nastavak njihove misije koja nikada nije bila osveta i mržnja, već pravda i istina, te da ne dozvole da njihove žrtve budu uzaludne.\nSvečanost je upotpunjena i muzičkim interpretacijama koje su izveli Hasiba Agić i Abid Sakalaš.\nOpćina Novi Grad Armija RBiH\nPostrojenje za prečišćavanje otpadnih voda u Beču postaje eko elektrana\n16.04.2015. u 14:34


CENTRU ZA KULTURU DIJALOGA DODIJELJEN CERTIFIKAT ''POUZDANA ORGANIZACIJA'' - Centar za kulturu dijaloga - CKD\nTvrtka CompanyWall business dodijelila je Centru za kulturu dijaloga – CKD certifikat ”Pouzdana organizacija” kao službeno priznanje postojanog i sigurnog rada koji se dodjeljuje organizacijama koje zadovoljavaju stroge ekonomske i financijske kriterije.\n”Certifikat bonitetne izvrsnosti je službeno priznanje postojanog i sigurnog poslovanja. Istraživanja tržišta pokazuju da nositelji CompanyWall business certifikata posluju stabilnije, progresivno ostvaruju održivi uspjeh i prepoznaju se međusobno na nacionalnom i internacionalnom nivou. Organizacije koje su nositelji certifikata čine poslovnu mrežu najuspješnijih u Republici Hrvatskoj i regiji, te posluju rame uz rame s konkurentima iz zemalja centralne Europe.”1\nOvo je priznanje svim uposlenicima/ama Centra za kulturu dijaloga – CKD, ali i obaveza da nastavimo i dalje s našim pozitivnim radom.\n(1) Izvor: https://www.companywall.hr/certifikat-bonitetne-izvrsnosti


Razlog za to što se radnja avanturističkih romana obično odigrava u nekoj dalekoj zemlji – po mogućstvu što egzotičnijoj – verovatno bi trebalo tražiti u sasvim banalnoj činjenici da čitaoci posebno uživaju kada ih priča prenese na neku udaljenu lokaciju, gde je još uvek moguće doživeti avanturu. Daleki, nepoznati predeli neophodni su i zbog toga što junaku priče, avanturisti, omogućavaju da u potpunosti utone u novi ambijent, da ga istraži i iskusi. Knjige koje govore o avanturama „preko sedam mora i sedam gora“ u poslednje vreme postaju ugrožena vrsta jer njihovi potencijalni čitaoci danas umesto putovanja u mašti radije biraju ona koja se mogu rezervisati preko turističkih agencija. Osim toga, kada razmišlja o zemljama koje do sada nije posetio, savremenom čoveku najčešće prvo na pamet padaju aerodromi, flaše koka-kole i neonske reklame identične onima koje je video na svim prethodnim putovanjima.\nU knjizi „Kratko pismo za dugi rastanak“ pronaći ćete tačan prikaz rute kojom putuje njen pripovedač, od Providensa na istoku do Bel Era na zapadu Sjedinjenih Država. Ova knjiga insistira na lokacijama i njihovoj georgrafskoj verodostojnosti kao što je to nekada činio Karl Maj. Nije nimalo slučajno to što na kraju supruga pripovedača na pitanje o istinitosti svog iskaza odgovara: „Da, sve to se dogodilo.“\nHandke, koga verovatno više od bilo kog drugog nemačkog pisca intrigira uloga stvarnosti u okviru različitih literarnih formi, pozabavio se u ovom slučaju pitanjem stvarnosti i činjenične verodostojnosti avanturističkog romana. Činjenica da čak dvaput citira knjigu „Anton Rajzer“ Karla Filipa Morica jasno svedoči o tome koji aspekt putovanja i avanture ga konkretno zanima: iskustvo individue u kontekstu sticanja iskustva o svetu.\nOn zato svom junaku-pripovedaču pruža nekoliko nedelja slobode i nezavisnosti, koje su nužne svakom avanturisti: Handkeovo „pripovedačko ja“ lišeno je vremenskih i finansijskih ograničenja na svom putovanju u potrazi za slobodom. Ali putovanje o kome ovde govori istovremeno je i svojevrsni beg i potera. Iako spolja deluje „avanturistički“ – onako kakva su sva današnja putovanja: preko auto-puteva i aerodroma, kroz snek-barove i hotelske sobe – ova stvarnost, koju karakterišu nizak nivo akcije i visok nivo opažanja, korespondira sa stalnom unutrašnjom iritacijom. Dvoje supružnika, koji pokušavaju da pobegnu jedno od drugog, zapravo se međusobno proganjaju, a to proganjanje poprima traumatične kriminalne razmere. Uzmemo li u obzir to da je „dugi rastanak“ iz naslova pozajmljen od Rejmonda Čendlera, biće nam jasnije da je rečenica „Da, sve to se dogodilo“ izgovorena zajedljivim tonom i ne podrazumeva ništa prijatno.\nJer pripovedač, koji u tuđini planira da se oprosti od svog dotadašnjeg života, mora prvo da nauči šta je miroljubiv rastanak, a neprijatnosti i pretnje su stadijumi njegovog putovanja. Handke nam pokazuje da čak i u ispripovedanoj stvarnosti prijatni snovi i noćne more mogu koincidirati.\nAvantura je oduvek predstavljala priliku za lični razvoj i potvrdu samostalnosti: avanturista smelo stupa u nepoznati svet, koji je najčešće neukroćen i bizaran, sa pištoljem u ruci i bodežom u zubima. Čini se da je Handke, izlažući protagonistu savremenoj Americi, okrenuo žanr naglavačke. Tu se ne radi o nekom programu ili predumišljaju, već o iskustvu. Ulogu divljine preuzima supercivilizacija, u kojoj se sa katastrofalnim događajima (kao što su, na primer, požari) možemo sresti samo retrospektivno i veštački, kao sa živopisnim ukrasom u restoranskom meniju. U takvom svetu sve je posredovano: filmovi i istorijske slike oblikuju prošlost tako da knjiga kasnije može reći da se nešto dogodilo „baš tako i nikako drugačije“.\nNepoznati svet u ovoj knjizi nije tu da bi ojačao i potvrdio samostalnost junaka. Naprotiv. Handke mu daje priliku da se potčini, da sebe u novom okruženju više ne shvata toliko ozbiljno. „Kratko pismo za dugi rastanak“ bi se u tom smislu moglo posmatrati i kao svojevrsni bildungsroman. (Junak tokom putovanja s razlogom čita „Zelenog Hajnriha“.) Ali ovde je pre svega reč o romanu koji se bavi samim sobom, koji tokom svog nastanka prolazi kroz određena iskustva i ospoljava ih kako bi o njima govorio. Iz te činjenice proističe njegova jasna, neposredna lepota. Zato mu možemo dodeliti još jednu etiketu: to je, naime, roman o odrastanju umetnika koji autobiografiju transformiše u fikciju, a fikciju u autobiografiju.\nAutor: Helmut Karazek


Evropski dan borbe protiv trgovine ljudima! - SUP - Strukovno udruženje policije\nStrukovno udruženje policije pozdravlja odlučnost Ministarstva unutrašnjih poslova da se u potpunosti suprotstavi trgovini ljudima i da intenzivno preduzima niz preventivnih i represivnih mera na suzbijanju ove vrste kriminaliteta.\nAkcenat će se staviti i na preventivne aktivnosti koje se do sada skoro nisu ni preduzimale, a koje će se ogledati u direktnom učešću policijskih službenika MUP RS na okruglim stolovima, tribinama, na radio i TV emisijama i edukacijama dece i omladine u školama, i na časovima predmeta Osnovi bezbednosti dece koja u okviru nastavnog plana i programa ima i temu „Trgovina ljudima“.\nVeoma je bitno i pohvalno što je Ministarstvo unutrašnjih poslova problem trgovine ljudima prepoznalo kao jednu od važnih tema za edukaciju dece u ranom uzrastu i važnost da prepoznaju šta je prevara, radna eksploatacija i kako da se od tih opasnosti zaštite.\nOd 2007. godine u Srbiji svakog 18. oktobra obeležava se Evropski dan borbe protiv trgovine ljudima.\nU cilju jačanja nacionalnog mehanizma upućivanja i bolje zaštite žrtava trgovine ljudima, kao i usklađivanja nacionalnog zakonodavstva sa pravnim tekovinama EU, izrađena je nova Strategija prevencije i suzbijanja trgovine ljudima, posebno ženama i decom i zaštite žrtava 2017-2022. godine sa pratećim Akcionim planom za period 2017-2018. godine, koju je Vlada usvojila na sednici 04.08.2017. godine.\nNova strategija ima za cilj da obezbedi sveobuhvatan i kontinuiran odgovor društva na trgovinu ljudima, u skladu sa dinamikom novih izazova, rizika i pretnji, na taj način što će se unaprediti sistem prevencije, pomoći i zaštite žrtava i suzbijanja trgovine ljudima, posebno ženama i decom.\nDo ostvarenja ovog cilja Strategije doći će se funkcionalnim povezivanjem i institucionalnom izgradnjom kapaciteta svih partnera, kao i unapređenjem partnerstva na lokalnom nivou, reformom Direkcije policije i unapređenjem specijalizovanih jedinica za borbu protiv trgovine ljudima u okviru kriminalističke policije, reformisanjem Saveta za borbu protiv trgovine ljudima, imenovanjem Nacionalnog koordinatora za borbu protiv trgovine ljudima od strane Vlade, kao i obrazovanjem Radne grupe za sprovođenje i praćenje Strategije.\nPozdravljamo i formirnje Saveta za borbu protiv trgovine ljudima, čija je glavna uloga da definiše nacionalnu politiku borbe protiv trgovine ljudima, da predlaže mere, propisuje i usvaja strateške i sveopšte ciljeve u borbi protiv trgovine ljudima. Savetom rukovodi ministar unutrašnjih poslova, a članovi su ministri za rad, zapošljavanje, boračka i socijalna pitanja,pravde, finansija, prosvete, nauke i tehnološkog razvoja i zdravlja.


Srbi sa zaraženog kruzera u Japanu se ipak NE VRAĆAJU, ovo je razlog | Društvo\nSrbi sa zaraženog kruzera u Japanu se ipak NE VRAĆAJU, ovo je razlog | Mondo Portal\nSrbi sa zaraženog kruzera u Japanu se ipak NE VRAĆAJU, ovo je razlog 0 Podeli Podeli na facebook Podeli na twitter Podeli na viber Pošalji na mail\n19.02.2020. / 12:29\nIzvor mondo.rs Izvor Tanjug 19.02.2020. / 12:29\nDvoje srpskih državljana, koji se nalaze na kruzeru Dajmond Princes u Jokohami, neće se u Srbiju vratiti avionom Vlade Italije. Ministar spoljnih poslova Ivica Dačić je objasnio i zbog čega.\n"Oni su odlučili da se nakon okončanja karantina u zemlju vrate komercijalnim letom u svom aranžmanu i uz pomoć kompanije "Princeš cruises", izjavio je danas ministar spoljnih poslova Ivica Dačić.\n"I pored toga, srpski državljani su doneli odluku da se u Srbiju, nakon okončanja karantina, vrate komercijalnim letom u svom aranžmanu i uz pomoć kompanije Princeš Cruises", naveo je Dačić i dodao da oni još čekaju rezultate medicinskih testova.\nVlada Italije u toku noći je uputila avion u Japan, a ministar spoljnih poslova te zemlje ponudio je da se tim letom vrate i dvoje srpskih državljana koji se danima nalazi u karantinu zbog koronavirusa u japanskoj luci Jokohama.\nKada je reč o 12 državljana Srbije, koji su članovi posade na brodu Diamond Princeš, petoro je i dalje u izolaciji, a dvoje njih koji su ranije testirani na korona virus dobili su potvrdu da su negativni.\n"Bez obzira na to što među njima nema zaraženih korona virusom, i dalje stoji odluka uprave broda od 18. februara, da će svim članovima posade biti produžen karantin za dodatnih 14 dana, a pošto svi putnici napuste brod", naveo je Dačić.\nOn kaže da je, prema poslednjim podacima Ministarstva zdravlja Japana, od ukupno 2.404 testiranih osoba na brodu Diamond Princeš, do sada registrovano 542 pozitivnih, od čega je 254 asimptomatična slučajeva.\nKompanija Princeš Cruises je 18. februara svim putnicima na brodu distribuirala informacije o specijalnim letovima organizovanim od pojedinih država u cilju repatrijacije njihovih građana, među kojima je i Italija koja je ponudila mogućnost evakuacije naših državljana.\nDačić je objasnio da im je tom prilikom skrenuta pažnja da će samo oni putnici za koje je potvrđeno da nisu zaraženi korona virusom moći da se iskrcaju, te da će svako ko je negativno testiran dobiti dokument Službe za karantin Jokohame, kojim im se dozvoljava iskrcavanje i koji sadrži rezultat poslednjeg testa.\nIstovremeno, dodao je, svim putnicima je naglašeno da nema garancija da ovaj dokument bude prihvaćen od strane komercijalnih avio kompanija. S tim u vezi, svi putnici koji ne budu iskoristili mogućnost evakuacije nekim od specijalnih letova, kompanija će obezbediti smeštaj u posebnom hotelu do transfera na odabrani komercijalni let.\nAmbasada Srbije u Tokiju će nastaviti da prati situaciju na brodu Diamond Princeš i pružati svu potrebnu podršku srpskim državljanima, kako putnicima tako i članovima posade, kao i državljaninu Crne Gore koji je takođe jedan od članova posade ovog broda.\nNa kruzeru "Diamond Princes", koji se nalazi u karantinu od 5. februara nalazilo se 3.700 putnika, među njima i 14 srpskih državljana, od kojih su 12 članovi posade.\nbrod japan koronavirus srbi evakuacija Ivica Dačić


Milanović potvrdio da dolazi na obeležavanje stradanja Srba u Gruborima | N1 Srbija\n31.07.2020. |20.56 >21.00 |\n"Čuo sam se danas sa Zoranom Milanovićem, juče sam se video s Medvedom i obojica su potvrdili da će doći u Grubore", rekao je Pupovac u Dnevniku Nove TV uoči obeležavanja akcije "Oluja" u Kninu nakon koje će se u avgustu održati i komemoracija za srpske civile u Gruborima.\nMilorad Pupovac Zoran Milanović Akcija Oluja\nDemokratski savez Srba: Miloševićev odlazak u Knin pogrešan i nadasve sramotan 01.08.2020.\nMalo se opametio...inace se secamo da je i on imao dobre bisere...\nPredsednik GOSPODIN! ne krsi ustav i gleda napred gradeci autoritet institucijama a ne licni , sa recnikom drzavnika i postovanjem politickih suparnika i manjina.Sto se nas tice daleko je sunce, mrznja uvrede podeljeno drustvo ulicarski recnik na politicko sceni...\n"Kada priznaju da su tokom cele akcije Oluja krsili prava Srba i protivpravno isterali vecinu iz svojih kuca moze se reci da stvarno zale." Aha, znači njima se spočitava da moraju da priznaju zločine u Oluji kao organizovani i planirani čin a kada treba to isto da učini i Srbija, po pitanju Bosne, Kosova i Hrvatske... onda se na sav glas galami kako je to nepravdeno.


Na Kosovu registrovano manje slučajeva karcinoma nego prošle godine ⋆ Balkan PlusBalkan Plus\n08.08.2020 u 13:07\nNa Kosovu je u prvih sedam meseci ove godine broj novih slučajeva karcinoma, u odnosu na isti period prošle godine, opao za oko 15 odsto, prenosi Ljajmi.\nKako se navodi, uzrok smanjenja broja registrovanih karcinoma je širenje koronavirusa, jer su zbog sprečavanja širenja kovid-19 zdravstvene ustanove smanjile obim drugih medicinskih usluga, pa je smanjen i broj dijagnostifikovanih karcinoma.\nDirektor Klinike za onkologiju Iljir Kurtiši u intervjuu za Kosovapres istakao je da je u poslednja dva meseca, sa porastom broja medicinskih pregleda, broj registrovanih karcinoma ponovo počeo da raste.\n“Poslednjih meseci imamo porast dijagnoze slučajeva i povećan je broj pacijenata koji na našoj Klinici traže pomoć i lečenje”, poručio je Kurtiši.\nPrema njegovim rečima, s obzirom na činjenicu da su u pandemiji druge medicinske usluge na toj Klinici i na Univerzitetsko kliničkom centru Kosova bile manje pružane, a neke odložene, broj dijagnoza malignih bolesti manji u odnosu na lani.\n“Ove godine do jula registrovali smo oko 780 novih slučajeva, a u poređenju sa istim periodom prošle godine imamo 10 do 15 odsto manje, jer smo prošle godine do jula imali oko 900 novih slučajeva”, precizirao je Kurtiši.


Mirandre Blog: Preporuke za kupovinu sigurnosnih vrata\nPreporuke za kupovinu sigurnosnih vrata\nPre kupovine sigurnosnih vrata, ustvari pre svake kupovine bilo čega, današnji trendovi su, a što je u neku ruku i logično, je da se kupci raspituju. Pojava se dešava iz tog aspekta da je ponuda velika, i to u svakoj vrsti poslovanja pa i u izradi i prodaji sigurnosnih vrata.\nSamom činjenicom da postoji veliki broj firmi koje prodaju sigurnosna vrata, potencijalnom kupcu pruža se mogućnost izbora. Samo u Beogradu postoji sigurno preko 30 prodavnica i firmi za prodaju sigurnosnih vrata. I sve one sebe predstavljaju kao najbolji izbor za Vas. Kupac naravno u svojoj želji da kupi što bolji proizvod a i da prođe što jeftinije, pokušava da na neki način napravi sužavanje izbora, i na kraju da napravi kupovinu. Sa jedne strane, kupcu se sviđa da ima veliku količinu izbora, jer ko bi voleo da kupuje nešto a da toga nečega bude na primer samo dva ili tri i da je ponuda toliko sužena da se prodaja iz nedostatka ponude jednostavno nameće. A sa druge strane, u celoj toj velikoj količini ponude kako izabrati najbolje za sebe? Pogotovo ako kada se krene u kupovinu nemate iskustva? Jedno je kupovati nešto po ko zna koji put, a sasvim drugo ako je po prvi put. I recimo da je u pitanju prvi put. Svako će krenuti od preporuke.\nDa li preko nekoga ko je već kupovao sigurnosna vrata? Pa da podeli iskustva sa Vama. Da Vam ukaže na neku firmu koja je po njegovom izboru najbolja. Ako se odlučite da preko ove vrste preporuka obavite kupovinu, onda naravno osnovno je da osoba koju pitate za njeno mišljenje predstavlja autoritet. Jer samo tako nešto što dobijate kao informaciju ima težinu. Inače, ako biste sada redom pitali bilo koga, dolazite u poziciju da Vam neko ko nije merodavan daje savete, a samim tim ćete kasnije biti nezadovoljni, ali tada će biti kasno jer kupovina je već završena i sigurnosna vrata su kupljena. Tako da, ako imate pravu osobu koja ume da da dobru procenu o ugradnji i kupovini sigurnosnih vrata Vi onda imate i dobru preporuku.\nU slučaju da ne znate nikoga ko je u skorije vreme naručio i kupio sigurnosna vrata, jedna od opcija su Vam komentari. I to komentari na društvenim mrežama i preporuke i ocene na sajtovima na kojima imate izloženu ponudu iz oblasti sigurnosnih vrata. U ovim slučajevima imate neke prednosti ali i neke mane ovakvih preporuka koje mogu biti i dobre i loše preporuke. Dobro je to što veća količina različitih osoba ostavlja svoje mišljenje a samim tim imate veći izbor. A samim tim što je veći broj komentara, preporuka ili lajkova povećava se i procenat tačnosti informacija. Ako neke firme imaju veći broj dobrih preporuka možemo pretpostaviti da je ipak u pitanju dobra firma koja vodi do svog imidža i kod koje vredi kupiti sigurnosna vrata. Ako se pak pojavi i da neka firma ima preveliki broj loših komentara na način njenog poslovanja, onda se može zaključiti da ta firma i nema neke preporuke i da tu ni ne treba kupovati sigurnosna vrata. Možemo pomisliti da su neki i od komentara i preporuka lažni. Dešava se firme same sebe hvale preko različitih osoba, a i da kada se napravi kupovina vrata, naglašavaju kupcima da napišu nešto o njima na društvenim mrežama. U svakom slučaju ako vidite da neka prodavnica sigurnosnih vrata ima prevelik broj komentara i preporuka koju su isključivo u superlativu i koji ih samo hvale, to sigurno budi sumnju. Još ako su im ocene tako dobre da je prosečna pet zvezdica, ustvari da je najbolja, to sigurno govori da su komentari malo verovatno verodostojni. Takođe, treba napomenuti i sledeći slučaj koji može da se desi a to je da nelojalna konkurencija namerno piše loše o nekoj firmi, kao na primer da kasne sa izradom vrata, da probijaju rokove, da su ih čekali po 20 dana da dođu da ugrade vrata, a da su sama vrata plaćena avansno. A može i da bude da sami kupci iako je sve proteklo u najboljem redu iako su vrata ugrađena na vreme, da iz nekog potpuno nerealnog razloga pišu suprotno. Ali to su retki slučajevi. U proseku, ako neka firma radi kako treba imaće i dobar glas o sebi a samim tim i dobre preporuke. Većina ljudi reaguje tako, a to je prirodno, da ako imaju dobar utisak da se razvija dobra emocija i da imaju potrebu da pohvale firmu sa čijom uslugom su zadovoljni. I da daju dobru preporuku. A ako nisu zadovoljni uslugom i vratima, a i to se dešava, da onda pišu negativno o tom konkretnom prodavcu sigurnosnih vrata.\nOno što je sigurno, prodavci sigurnosnih vrata treba itekako da vode računa kakvi utisci se generišu posle njihove ugradnje vrata, ili posle servisa ako dođe do zaglavljivanja brave na sigurnosnim vratima. Takođe, ako imaju reklamacije, kupci i na tu vrstu usluge imaće svoja neka mišljenja. Tako da, ako i ima nekih problema koji će se javiti posle ugradnje kada majstori odu, veoma je bitno da se nešto što smeta otkloni. Ako prodavac u veoma kratkom roku pristupi ispravljanju nečega od reklamacije, to će se onda računati kao pozitivno, bez obzira što je u početku možda i nešto bilo pogrešno ili nekvalitetno postavljeno.\nJedan od jako bitnih faktora, na koji treba umnogome obratiti pažnju jesu majstori. Obično su oni spoljni saradnici koji se angažuju po zahtevu za ugradnju sigurnosnih vrata na nekoj lokaciji. I oni često nisu stalno zaposleni u firmi, nego imaju svoju samostalnu preduzetničku radnju. Međutim, kupci njih vide kao deo firme, i to upravo one kod koje su kupili vrata. Ako ti majstori koji ugrađuju vrata ostave loš utisak, što zbog svog ponašanja, što zbog loše odrađenog posla ili nepravilno ugrađenih vrata, firma koja je prodala vrata imaće loše komentare, to jest neće imati preporuku. Iz tog razloga od velike je važnosti da prodavci sigurnosnih vrata angažuju najbolje majstore za ugradnju koji su trenutno na tržištu. Čak iako svoje usluge u proseku naplaćuju skuplje nego drugi majstori. To treba gledati iz ugla da će ti dobri i skuplji majstori ostaviti bolji utisak, napraviti bolju ugradnju. Kupac će biti zadovoljan, pa će Vas pohvaliti, čak i sam preporučivati drugim novim potencijalnim kupcima. A angažovanje skupljih ali iskusnijih i boljih majstora će se vratiti kroz nove prodaje.\nI još jedan detalj koji bi trebalo spomenuti. Kada se ugrađuju sigurnosna vrata, majstori po pravilu nisu dužni da kada završe ugradnju da rade i fine radove na zidu. Sama ugradnja sigurnosnih vrata podrazumeva grube građevinske radove. I posle majstora koji su ugradili vrata treba da dođu drugi majstori koji će uraditi fine građevinske radove, da izravnaju zidove oko vrata i da ih okreče. Ovde može doći do malog zbunjivanja kupca, jer je on možda pomislio da kada se ugrade sigurnosna vrata, da ti majstori i te radove urade. Samo unapred kupcima treba skrenuti pažnju i taj aspekt. Jer ako se ne ukaže na vreme, može doći do toga da Vas neće preporučiti, a to prodavcima sigurnosnih vrata ne bi odgovaralo.\n-\tUloga sigurnosnih vrata


Druženje sa Star Wars junacima – CLUBBING.RS\nDruženje sa Star Wars junacima\nFebruary 3, 2012 • No Comments •Film\nTokom 4. i 5. februara u food courtu posetioci će moći da se druže sa Dartom Vejderom, Džedajima, Čubakom i ostalim herojima.\nPremijera prve epizode jednog od najpoznatijih filmskih serijala u 3D-u zakazana je za 8. februar u 20 časova u bioskopu „Cineplexx“. Od 9. februara film će biti na redovnom bioskopskom repertoaru.\nPovodom premijere filma „Star Wars epizoda I: fantomska pretnja 3D“ posetioci food courta u UšćeShopping Centeru moći će tokom predstojećeg vikenda da pogledaju izložbu namenjenu ovom filmu od 10 do 22h, ali i da se druže sa Dartom Vejderom, Džedajima, Čubakom i ostalim herojima poznatog filmskog serijala od 17 do 20h.\nOva epizoda sage „Star Wars“ nikada do sada nije prikazana u našim bioskopima, te će sada publika imati priliku da je vidi ne samo u 3D tehnici, već i po prvi put na velikom platnu.\nSmeštena u „dalekoj, dalekoj galaksiji“, saga „Star Wars“ je kao stvorena za 3D iskustvo, a epizoda „Fantomska pretnja“ obiluje nekim od najuzbudljivijih i najspektakularnijih scena iz sage – od invazije Nabe, preko potera u svemiru, do bitke svetlosnim mačevima između Darta Mola i Džedaja. Konverzija filma u 3D urađena je sa krajnjim poštovanjem prema izvornom materijalu i prema tehnološkim izvedbama i umetničkim zamislima autora.\nProces prebacivanja prve epizode nadgledao je reditelj Džordž Lukas, a odgovoran za ceo proces bio je Džon Nol, supervizor vizuelnih efekata u kompaniji „Industrial Light & Magic“. Ceo proces pretvaranja u 3D urađen je tako da se sačuvaju svi detalji filma i da film izgleda prirodno, a treća dimenzija omogućava gledaocima da na pravi način dožive „Star Wars“ univerzum.


01.03.2020 u 09:57\nU Nemačkoj danas stupa na snagu novi Zakon o doseljavanju stručne radne snage, koji treba da olakša dolazak kvalifikovanih radnika iz zemalja koje nisu članice EU i ublaži ozbiljan problem manjka radnika sa kojim se suočava nemačka privreda, prenosi Beta. Po novom zakonu, radnicima iz zemalja nečlanica EU, znači i iz Srbije, ubuduće će u Nemačkoj biti dostupni svi poslovi za koje su kvalifikovani, a ne samo oni koje su nemačke institucije proglasile deficitarnim i za koje ne postoje kandidati iz Nemačke ili zemalja EU, kao što je to bio slučaj do sada. Novina je i što će stručnim radnicima, pod određenim uslovima, biti omogućeno da duže vreme borave u Nemačkoj u potrazi za poslom. Tražioci posla imaće pravo i da eventualni manjak praktičnog iskustva nadoknade dokvalifikacijom kroz praksu


Od 1. januara 2020. godine počinje primena pravilnika, donetih na osnovu Zakona o turizmu (Službeni glasnik RS, broj 17/2019), koji bliže uređuju sadržinu Registra turizma, uslove i način rangiranja licence organizatora putovanja u različite kategorije, kao i vrstu, visinu i uslove garancije putovanja i visinu depozita u zavisnosti od kategorije licence. Novi propisi koji uređuju oblast turizma donose i nove uslove koje moraju da ispune turističke agencije organizatori putovanja i turističke agencije posrednici u prodaji turističkog putovanja, kako bi mogli da obavljaju delatnost turističkih agencija.\nPreduzetnici, koji su od 1. januara 2019. godine promenili način vođenja poslovnih knjiga, sa prostog na dvojno knjigovodstvo, imaju obavezu da dostave finansijski izveštaj Agenciji za privredne registre. Među ovakvim preduzetnicima nalazi se i određeni broj advokata, javnih beležnika, javnih izvršitelja i drugih, koji se inače ne registruju u Agenciji, pa je potrebno da se prijave na i-mejl adresu obveznicifi@apr.gov.rs.\nDana 14. decembra stupa na snagu Pravilnik o izmeni i dopunama Pravilnika o sadržini Registra finansijskog lizinga i dokumentaciji potrebnoj za registraciju („Službeni glasnik RS”, broj 86/2019, od 6. decembra 2019.), na osnovu koga će biti omogućeno podnošenje prijava za registraciju ugovora o finansijskom lizingu elektronskim putem od 1. januara 2020. godine.


pink.rs | Milorad Grčić: Nedopustivi napadi na EPS, u Tadićevo vreme smo doživeli sunovrat!\nMilorad Grčić: Nedopustivi napadi na EPS, u Tadićevo vreme smo doživeli sunovrat!\nLepo kaže naš narod - Ne laje kera radi sela... Bez namere da bilo koga uvredim, ali nedopustivo je da Boris Tadić napada EPS, narodnu kompaniju koja hrani više desetina hiljada duša. Bivši predsednik republike danas je na konferenciji za novinare izneo niz paušalnih ocena i neistina, a istina je zapravo potpuno suprotna, izjavio je v.d. direktora EPS Milorad Grčić.\n- Upravo u vreme Borisa Tadića EPS je doživeo sunovrat, uzimajući kredite za likvidnost. Jedino u čemu je u pravu je da EPS jeste veliki energetski potencijal u koji je u poslednjih 5 godina uloženo više nego decenijama unazad. Podsećam i da umesto da suzbije kriminal u Kolubari on je, da bi se obračunao sa Vojislavom Koštunicom, uništio ceo inženjerski kadar u RB Kolubara, iako većina zaposlenih nije napravila ni jednu sustinski grešku. Kolubara se nakon toga godinama oporavljala - navodi i dodaje:\nUmesto da je pod njegovim vođstvom energetski sektor osnažen, Tadić ga je uspavao, baš kao što je kravama nudio pilule za smirenje. Nije na odmet napomenuti i da je Boris Tadić čim mu je istekao predsednički mandat počeo da radi kao savetnik u privatnoj, stranoj kompaniji, a za mandata u drzavi omogućio im je prodor i širenje. Toliko o patriotizmu čoveka koji napada kompaniju da desetinama hiljada zaposlenih. Srećom pa se nije zaposlio u privatnom energetskom sektoru, jer bi onda do kraja stradala naša državna firma.\nGrčić kaže da stvaranjem lažnih afera i pokušajem da se na taj način vrati u politički život zaboravlja na činjenicu da je uredba i naknada o obnovljivim izvorima energije doneta 2010. godine, upravo u vreme njegove vlasti.\n- I upravo u tom periodu najveći broj malih hidroelektrana je dobio dozvolu. Kada bi tražili opravdanje za Tadićeve laži rekli bi da je šarlatan, a ovako, pre bi se reklo da je u pitanju zlonameran čovek sa ozbiljnim interesima - zaključuje Grčić.\nNERADNIK POKUŠAVA DA ISPADNE ŽRTVA: Prevarant bi da izigra EPS? (FOTO)\nĐurić: Tadić je lažni demokrata


Postanite profesionalni kouč - trening „Umetnost i nauka koučinga“ - Erickson Koučing Srbija\nјун 25, 2018 Vesti\nPrvi modul treninga „Umetnost i nauka koučinga“ održaće se od 20. do 23. septembra 2018. godine, u Beogradu. „Umetnost i nauka koučinga“ je program Eriksonovog internacionalnog koledža i prvi ICF (International Coach Federation) akreditovani koučing program u Srbiji. Zašto ne bi trebalo da propustite ovaj trening?\nPrvi trening „Umetnost i nauka koučinga“ organizovan je 2009. godine. Za ovih 9 godina, ispratili smo 14 uspešnih generacija profesionalnih Ericskon koučeva. Danas, 2018. godine, ponosno možemo da kažemo da smo koučing svet doveli u Srbiju. Naime, petnaestu generaciju Ericksonovih koučeva, koja će završiti sa svojom sertifikacijom u septembru mesecu, čine polaznici iz čak 9 zemalja sveta. Nudimo vam priliku da svetski koučing program, akreditovan ICF najvišim zlatnim standardom, pohađate u Srbiji. Postaćete deo zajednice od preko 45. 000 akreditovanih koučeva. Bićete u prilici da radite sa internacionalnim trenerima sa dugogodišnjim koučing iskustvom i obnovite svoje znanje kad god poželite (kada jednom odslušate trening, možete ga slušati ponovo bez bilo kakve nadoknade).\nMi smo vaš partner na putu ličnog i profesionalnog razvoja.\nVidimo se u septembru na treningu!


DAN KADA SE DODIK POKLONIO ŽRTVAMA GENOCIDA: Ćamil Duraković je tokom svoga dosadašnjeg mandata uspio procentualno gledano, biti najuspješniji načelnik Općine Srebrenica, sudeći prema otvorenim radnim mjestima u Srebrenici.\nPOSJETA JE BILA 16. aprila 2015.\nPredsjednik bh. entiteta Republika Srpska, Milorad Dodik danas je, nakon dva odgađanja, posjetio Srebrenicu i održao sastanak s općinskim načelnikom Ćamilom Durakovićem.\nPrije sastanka, Dodik je položio cvijeće u Memorijalnom centru u Potočarima na mjestu stradanja više od 8.000 Bošnjaka. Tom je prilikom izjavio kako treba poštovati sve žrtve, ali istinu o Srebrenici treba ispitati i detaljno istražiti.\n“Nažalost, politika je umiješana u sve događaje, pa i u ovaj u Srebrenici”, kazao je Dodik.\nNakon posjete Potočarima, u zgradi općine održan je sastanak predsjednika RS-a sa Durakovićem i predsjednikom Skupštine općine Milošem Milovanovićem.\nU fokusu razgovora Dodika i Durakovića bili su ekonomski i sigurnosni aspekti kao i poljoprivreda i razvoj te općine.\nNačelnik općine Srebrenica kazao je nakon sastanka kako je u susretu dogovoreno nekoliko konkretnih stvari, gorućih za ovu općinu.\n„Konačno smo dogovorili sanaciju regionalnog puta od Srebrenice do industrijske zone u Zelenom Jadru i to ne saniranje rupa, nego presvlačenje asfaltne dionice koja je skupa da bi je jedna općina finansirala“, rekao je Duraković, prenosi Fena.\nDruga, kako je kazao Duraković, pragmatična odluka Dodika je da sa 50.000 KM (25.000 eura) pomogne obilježavanje 20. godišnjice genocida u Srebrenici, što nije bilo slučaj u proteklih pet godine od Vlade RS.\n„Sam je to obećao i već naložio nadležnim službama da to bude realizirano do 11. jula. To je dobar i konkretan gest“, kazao je on.\nDodik je i dosad, upravo po pitanju Srebrenice, znao prilično uzburkati duhove. Uglavnom, vlastitim oprečnim izjavama oko, u Republici Srpskoj, spornog genocida, koji je potvrdio haški tribunal.\n”Dakle, ja znam savršeno šta je bilo. Bio je genocid u Srebrenici. I to je presudio Sud u Haagu. I to je nesporna pravna činjenica”, rekao je u jednom televizijskom intervjuu 2008.\nNo, u jednoj TV debati u Srbiji potom je objašnjavao kako je mislio na sudsku presudu uz opasku da je prethodna izjava bila za bh. medij.\nGenocid je onda osporavao pred biračima, na predizbornom skupu u Srebrenici.\n”I nije bio genocid ovdje. I nećemo privatiti da je bio genocid. Jer nije bio genocid”, rekao je Dodik 2010.\nDuraković je istakao kako je entitetski predsjednik tokom susreta obećao da će, iz svog budžeta, nabaviti vozilo za prijevoz pacijenata na dijalizu u Dom zdravlja.\n„Dobili smo optimističan stav da će saradnja Vlade RS, predsjednika i Opštine Srebrenica biti pospješena i popravljena i da će institucije Vlade RS direktno korespondirati s Opštinom. Zahtijevao sam da se ta korespondencija, odnosno implementacija projekata, odvija putem Opštine, a Dodik je uvažio funkciju načelnika Opštine i stavio se na dispoziciju za dalju saradnju“, izjavio je Duraković.\nDodik je, kako je kazao Duraković, obećao u dogledno vrijeme doći i uvjeriti se da li je i realizirano sve ono što je planirano tokom ove posjete Srebrenici.\n„Sam njegov čin dolaska u Memorijalni centar, polaganje cvijeća i odavanje počasti žrtvama je dovoljno da kaže o njegovom odnosu, institucionalnom i individualnom. To je za mene historijski čin, pozitivna posjeta koja će umnogome relaksirati odnose između Opštine Srebrenica i Vlade, odnosno entiteta RS“, kazao je Duraković.\nDuraković je prije sastanka s Dodikom za Al Jazeeru kazao da očekuje da će biti govora i o odluci Vlade Republike Srpske, koja datira još iz 2007. godine, a kojom bi se Srebrenici dodijelio poseban socio-ekonomski tretman.\n„Svakako da ću imati što reći entitetskom predsjedniku, ali i pokušati usmjeriti sastanak u pozitivnom pravcu u smislu pomoći našem gradu i svim građanima Srebrenice, posebno u promjeni nekih ekonomskih tokova. Tu mislim na razvoj nekih ključnih projekata, kao što su Guber banja, potopljeno zemljište na području Hidroelektrane Perućac, kao i tekućim problemima u nekim od rudnika“, rekao je Duraković.\nSrebrenica je do rata bila jedna od najrazvijenijih sredina u BiH, a četvrtina od ukupnog broja stanovnika imala je posao, podsjeća Deutsche Welle. Danas radi tek petina od ukupnog broja stanovnika, a većina njih ne živi na srebreničkom području.\nOd prirodnih bogatstava, Srebrenica je poznata po rudama olova i cinka sa primjesama srebra i zlata, boksita, te ogromnom šumskom bogatstvu i čistim vodama.\n„Ne bismo da pokazujemo političke mišiće, niti očekujemo da predsjednik Dodik tako nastupi. Ako bude došao u tonu osobe i institucije koja želi pomoći ovom gradu, objeručke ćemo to dočekati i iskoristiti. Ako to bude zbog nekih političkih poteza i ubiranja političkih poena, onda ćemo se tako i postaviti. Svakako se radujem ovom sastanku“, dodao je ranije Duraković.\nOvo je prvi put da se predsjednik bh. entiteta Republika Srpska susreo sa nekim iz lokalne vlasti ove općine iz reda bošnjačkog naroda.\nĆamil DurakovićMilorad DodikSrebrenica


GRAĐANI ĆE SAMI BIRATI VAKCINU ZA TREĆU "BUSTER" DOZU: Sve vakcine će biti na raspolaganju, evo koje preporučuju stručnjaci! | Najnovije vesti - Srbija danas\n24.07.2021. • 07:23 Srbija Danas/Kurir\nStručni komitet za imunizaciju preporučio je Kriznom štabu da građani Srbije prime treću doze vakcine protiv korone najmanje šest meseci nakon druge, kao i da to bude RNK vakcina.\nTo znači da je najbolje primiti "Fajzerovu" vakcinu, koja je RNK, dok čekamo isporuke "Modernine" najavljene za oktobar.\nFajzer vakcina koronavirus covid 19 Srbija epidemija pandemija\n"I TAKO 30 GODINA..." Lepa Brena i Boba proslavljaju GODIŠNJICU BRAKA! Pevačica objavila dirljivi snimak!


Džon Ledžend: ''Nemam iluziju da muzika može spasti svet ili rešiti svetske probleme'' - B92\nUmetnik koji je do sada osvojio 11 nagrada Gremi i koji je prodao višemilionske primerke svojih izdanja je objavio novi studijski album ''Bigger love''.\nIzvor: B92 ponedeljak, 22.06.2020. | 20:21\nFoto: Gettyimages/Allen Berezovsky\nKako to Džon Ledžend vidi, svet bi trebalo podsetiti da ljubav ima moæ, a njegov šesti po redu studijski album je upravo to.\nIzlazak novog albuma Džon Ledžend je prvo najavio svojim fanovima:\n“Presreæan sam što sa vama mogu da podelim svoj novi album. Ovo je bio trud ljubavi, nešto u što sam uložio godinu dana od zaèetka ideje do kreacije. Uneo sam svoje srce i dušu u ovaj album i saraðivao sa vrlo talentovanim koautorima, producentima i muzièarima. Pesme su inspirisane ljubavima mog života: mojom suprugom i mojom porodicom, kaoi bogatom tradicionalnom crnaèkom muzikom koja me je napravila umetnikom kakav sam danas. Sve pesme su napisane pre korone, pre poslednjih ubistava graðana od strane policije u Americi.''\nTokom ovog bolnog vremena, neki od nas se pitaju da li je u redu da se smejemo i budemo romantièni, objašnjava Ledžend.\n''U poslednje vreme slike crnaca u medijima su uglavnom takve da nas pokazuju sa kolenima na našim vratovima, u žalosti, ili kako izražavamo kolektivni bes. Mi oseæamo sve te emocije. Ali je takoðe važno da svetu nastavimo da pokazujemo šta sve znaèi biti crnac i èovek. Kroz našu umetnost, mi smo u stanju da to uradimo. Ovaj album slavi ljubav, radost, senzualnost,nadu, kao i otpornost, stvari koje našu kulturu èine lepom i uticajnom.''\nU izjavi svojim fanovima, Ledžend je rekao: “Nemam iluziju da muzika može spasti svet ili rešiti svetske probleme, ali ja se uvek okrenem muzici da mi pomogne kroz teška vremena i znam da mnogi od vas rade to isto. Zbog toga jedva èekam da moj novi album izaðe. Moj debi album koji sam objavio 2004. zove se ''Get Lifted''. Nadam se da æe vas ''Bigger love'' u izvesnom smislu podiæi ponovo, ispuniti vaša srca ljubavlju i inspiracijom i dati vam nešto uz šta æete plesati, držati nekog za ruku,voditi ljubav”.


BOLEST KOJA JE U RANGU HIV-a! Sve je u redu, a "mrtvi ste bolesni": Šta je u pitanju i kako se nositi sa tim? | Najnovije vesti - Srbija danas\n02.03.2021. • 09:04 Srbija Danas/Nova S\nO kakvim razmerama ovog ozbiljnog problema je reč svedoči i to da je morao da reaguje i Evropski parlament\nHronični umor je česta posledica korone i javlja se kod 30 do 50 posto pacijenata. Kako se nositi sa tim i kada odreagovati? O ovoj temi je govorio predsednik Udruženja za neurokardiologiju Srbije, dr Branislav Milovanović.\n"SRBI SE OZBILJNO IGRAJU SA ZDRAVLJEM" Lekari upozoravaju: Jednu stvar nikako NE SMEMO da radimo na svoju ruku\nUkoliko posle korone hronična iscrpljenost traje duže od šest meseci, potreban je ozbiljan medicinski pristup, poručuje Branislav Milovanović.\n- To je jedno veoma ozbiljno oboljenje. Smatra se da je u rangu onkoloških problema ili HIV-a po problemima koje pacijenti imaju. To je, kako pacijenti kažu, stanje stalnog gripa - objašnjava doktor Milovanović i dodaje da je zapravo reč o postvirusnom sindromu hroničnog umora, u pitanju je bolest kojoj je i Svetska zdravstvena organizacija 1969. godine dala šifru G-93.3.\nO kakvim razmerama ovog ozbiljnog problema je reč svedoči i to da je morao da reaguje i Evropski parlament, koji je pre nekoliko meseci izglasao rezoluciju, prema kojoj moraju da se nađu sredstva i fondovi za istraživanje te bolesti.\n- Vi imate neku infekciju i očekujete da ćete se oporaviti posle mesec, dva ili tri. Ukoliko se to produži i traje duže od šest meseci, onda možemo da govorimo o tom ozbiljnom stanju. Iz određenog stanja umora vi prelazite u bolest - kaže doktor i upozorava da ovaj problem poprima rang epidemije:\n- Vi se naspavate, odete na posao izdržite dva-tri sata i posle više ne možete da radite. To je progresivan pad energije - objašnjava doktor Milovanović i dodaje da alarm treba da nam se upali, ukoliko smo naspavani, ukoliko smo se, na primer, vratili sa odmora, a ipak nas muči veliki nedostatak snage i energije.\nReč je, nagoveštava on, neretko i o mlađim pacijentima koji nailaze na nerazumevanje u takvom stanju, jer kada se uradi dijagnostika ne pronađe se ništa specijalno i izgleda kao da je sve u redu.\nKao neki od simptoma koji mogu da se jave su i problemi sa pamćenjem, pažnjom i koncentracijom. Javljaju se i depresija, anksioznost i panični napadi koji se nikada ranije nisu javljali. Česte su i vrtoglavice, kao i zujanje u ušima, tu su i podrhtavanje mišića, glavobolje, bolovi u vratu, zglobovima, problemi sa spavanjem, pa čak i sa digestivnim traktom. Reč je o sistemskoj bolesti.\n- U osnovi je utvrđeno da su oštećene mitohondrije - organele koje proizvode energiju. U svetu se formiraju instituti koji se bave ovom problematikom - kaže Milovanović i precizira da je problem u autonomnom nervnom simptomu.\nTerapija i lečenje su vrlo kompleksni i prognoze nisu optimistične i ohrabrujuće.\n- Govori se da se progres u lečenju može postići kod samo 10 posto pacijenata - kaže doktor Milovanović i dodaje da su upornost, dugotrajno lečenje i multidisciplinarni pristup.\nKorona virus koronavirus pandemija epidemija umor Branislav Milovanović Pacijent